title: 2011/687/CFSP: Rozhodnutie Rady 2011/687/SZBP zo 14. októbra 2011 , ktorým sa mení a dopĺňa jednotná akcia 2008/124/SZBP o misii Európskej únie na podporu právneho štátu v Kosove, EULEX KOSOVO

text:
               15.10.2011

               SK

               Úradný vestník Európskej únie

               L 270/31

         ROZHODNUTIE RADY 2011/687/SZBP
   zo 14. októbra 2011,
   ktorým sa mení a dopĺňa jednotná akcia 2008/124/SZBP o misii Európskej únie na podporu právneho štátu v Kosove (1), EULEX KOSOVO
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28 a článok 43 ods. 2,
   keďže:

               (1)

               Rada 4. februára 2008 prijala jednotnú akciu 2008/124/SZBP (2).

               (2)

               Rada 9. júna 2009 prijala jednotnú akciu 2009/445/SZBP (3), ktorou sa zmenila a doplnila jednotná akcia 2008/124/SZBP tým, že sa zvýšila finančná referenčná suma na pokrytie výdavkov misie Európskej únie na podporu právneho štátu v Kosove (ďalej len „EULEX KOSOVO“) do uplynutia účinnosti jednotnej akcie 2008/124/SZBP.

               (3)

               Rada 8. júna 2010 prijala rozhodnutie 2010/322/SZBP (4), ktorým sa zmenila a doplnila a predĺžila jednotná akcia 2008/124/SZBP o obdobie dvoch rokov do 14. júna 2012 a ktorým sa stanovila finančná referenčná suma do 14. októbra 2010.

               (4)

               Finančná referenčná suma stanovená v rozhodnutí Rady 2010/619/SZBP z 15. októbra 2010, ktorým sa mení a dopĺňa jednotná akcia 2008/124/SZBP o misii Európskej únie na podporu právneho štátu v Kosove, EULEX KOSOVO (5), a určená na pokrytie výdavkov súvisiacich s misiou EULEX KOSOVO do 14. októbra 2011 by sa mala vzťahovať na obdobie do 14. decembra 2011.

               (5)

               Misia EULEX KOSOVO sa uskutoční v kontexte situácie, ktorá sa môže zhoršiť a mohla by poškodiť dosahovanie cieľov spoločnej zahraničnej a bezpečnostnej politiky stanovené v článku 21 zmluvy.

               (6)

               Jednotná akcia 2008/124/SZBP by sa mala zodpovedajúcim spôsobom zmeniť a doplniť,

         PRIJALA TOTO ROZHODNUTIE:
   Článok 1
   Článok 16 ods. 1 jednotnej akcie 2008/124/SZBP sa týmto nahrádza takto:

      „1.   Finančná referenčná suma určená na pokrytie výdavkov misie EULEX KOSOVO do 14. októbra 2010 je 265 000 000 EUR.
      Finančná referenčná suma určená na pokrytie výdavkov misie EULEX KOSOVO od 15. októbra 2010 do 14. decembra 2011 je 165 000 000 EUR.
      O finančnej referenčnej sume na nasledujúce obdobie pre misiu EULEX KOSOVO rozhodne Rada.“

   Článok 2
   Toto rozhodnutie nadobúda účinnosť dňom jeho prijatia.

      V Bruseli 14. októbra 2011

            Za Radu

            predseda

         M. DOWGIELEWICZ

      (1)  Na základe rezolúcie Bezpečnostnej rady Organizácie Spojených národov č. 1244 (1999).

      (2)  Ú. v. EÚ L 42, 16.2.2008, s. 92.

      (3)  Ú. v. EÚ L 148, 11.6.2009, s. 33.

      (4)  Ú. v. EÚ L 145, 11.6.2010, s. 13.

      (5)  Ú. v. EÚ L 272, 16.10.2010, s. 19.


title: 2004/617/ES: Rozhodnutie Rady z 11. augusta 2004 o uzavretí Dohody vo forme výmeny listov medzi Európskym spoločenstvom a Indiou podľa článku XXVIII GATT 1994 v súvislosti s úpravou povolení týkajúcich sa ryže stanovených v ES zozname CXL pripojenom ku GATT 1994

text:
               28.8.2004

               SK

               Úradný vestník Európskej únie

               L 279/17

         ROZHODNUTIE RADY
   z 11. augusta 2004
   o uzavretí Dohody vo forme výmeny listov medzi Európskym spoločenstvom a Indiou podľa článku XXVIII GATT 1994 v súvislosti s úpravou povolení týkajúcich sa ryže stanovených v ES zozname CXL pripojenom ku GATT 1994
   (2004/617/ES)
   RADA EURÓPSKEJ ÚNIE,
    so zreteľom na Zmluvu o založení Európskeho spoločenstva, najmä na jej článok 133 v súvislosti s prvou vetou prvého pododseku článku 300 ods. 2,
   so zreteľom na návrh Komisie,
   keďže:

               (1)

               26. júna 2003 Rada poverila Komisiu zahájiť rokovania podľa článku XXVIII GATT 1994 so zreteľom na úpravu určitých povolení týkajúcich sa ryže. V súlade s tým Európske spoločenstvo 2. júla 2003 upovedomilo WTO o svojom zámere upraviť určité povolenia v ES zozname CXL.

               (2)

               Rokovania viedla Komisia, ktorá konzultovala s výborom zriadeným podľa článku 133 Zmluvy, v rámci vyjednávacích smerníc vydaných Radou.

               (3)

               Komisia rokovala so Spojenými štátmi americkými, ktoré mali hlavný dodávateľský záujem na produkt kódu HS 1006 20 (lúpaná ryža) a významný dodávateľský záujem na produkt kódu HS 1006 30 (mletá ryža), Thajskom, ktoré malo hlavný dodávateľský záujem na produkt kódu HS 1006 30 (mletá ryža) a významný dodávateľský záujem na produkt kódu HS 1006 20 (lúpaná ryža), a Indiou a Pakistanom, ktoré obe mali významný dodávateľský záujem na produkt kódu HS 1006 20 (lúpaná ryža).

               (4)

               S cieľom zabezpečiť, aby sa dohoda v plnej miere uplatňovala od 1. septembra 2004 a v očakávaní zmeny a doplnenia nariadenia Rady (ES) č. 1785/2003 z 29. septembra 2003 o spoločnej organizácii trhu s ryžou (1) by Komisia mala byť oprávnená prijímať dočasné výnimky z tohto nariadenia.

               (5)

               Opatrenia potrebné na vykonanie tohto rozhodnutia by sa mali prijať v súlade s rozhodnutím Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu (2).

               (6)

               Komisia úspešne vyjednala Dohodu vo forme výmeny listov medzi Európskym spoločenstvom a Indiou. Dohoda by sa mala preto schváliť,

         ROZHODLA TAKTO:
   Článok 1
   Dohoda vo forme výmeny listov medzi Európskym spoločenstvom a Indiou podľa článku XXVIII GATT 1994 v súvislosti s pozmeňovaním koncesií týkajúcich sa ryže, ako sú stanovené v ES zozname CXL pripojenej ku GATT 1994, sa týmto schvaľuje v mene spoločenstva.
   Znenie dohody je pripojené k tomuto rozhodnutiu.
   Článok 2
   V rozsahu nevyhnutnom na umožnenie plného uplatňovania tejto dohody do 1. septembra 2004 sa Komisia môže odchýliť od nariadenia (ES) č. 1785/2003, a to v súlade s postupom uvedeným v článku 3 ods. 2 tohto rozhodnutia, až do zmeny a doplnenia tohto nariadenia, ale najneskôr do 30. júna 2005.
   Článok 3
   1.   Komisii pomáha Riadiaci výbor pre obilniny zriadený podľa článku 25 nariadenia (ES) č. 1784/2003 z 29. septembra 2003 o spoločnej organizácii trhu s obilninami (3).
   2.   Pri odkaze na tento odsek sa uplatňujú články 4 a 7 rozhodnutia 1999/468/ES.
   Lehota stanovená v článku 4 ods. 3 rozhodnutia 1999/468/ES je jeden mesiac.
   3.   Výbor prijme svoj rokovací poriadok.
   Článok 4
   Týmto sa predseda Rady poveruje určiť osobu(y) splnomocnenú(é) na podpis dohody s cieľom zaviazať spoločenstvo (4).

      V Bruseli 11. augusta 2004

            Za Radu

            predseda

         B. BOT

      (1)  Ú. v. EÚ L 270, 21.10.2003, s. 96.

      (2)  Ú. v. ES L 184, 17.7.1999, s. 23.

      (3)  Ú. v. EÚ L 270, 21.10.2003, s. 78.

      (4)  Dátum nadobudnutia platnosti dohody bude uverejnený v Úradnom vestníku Európskej únie.
   DOHODA VO FORME VÝMENY LISTOV
   medzi Európskym spoločenstvom a Indiou podľa článku XXVIII GATT 1994 v súvislosti s úpravou povolení týkajúcich sa ryže stanovených v ES zozname CXL pripojenom ku GATT 1994
   Vážený pane
   po rokovaniach medzi Európskym spoločenstvom a Indiou podľa článku XXVIII GATT 1994 v súvislosti s úpravou povolení týkajúcich sa ryže stanovených v ES zozname CXL pripojenom k Všeobecnej dohode o clách a obchode 1994 (GATT 1994), ES súhlasí so závermi uvedenými nižšie.
   Konečný dovozný režim
   Colná sadzba na lúpanú ryžu (CN kód 1006 20) je 65 eur/tona.
   So zreteľom na dovozný režim lúpanej ryže (CN kódy 1006 20 17 a NC 1006 20 98) odrôd Basmati 370, Basmati 386, Typ-3 (Dehradun), Taraori Basmati (HBC-19), Basmati 217, Ranbir Basmati, Pusa Basmati a Super Basmati, je zvláštna viazaná colná sadzba ES nula. Na tento účel:

               —

               sa vytvorí kontrolný systém spoločenstva založený na analýze DNA na hraniciach; India bude aktívne spolupracovať s ES na vytvorení takéhoto kontrolného systému a ES poskytne náležitú technickú pomoc v tejto veci,

               —

               sa rozumie, že ryža Basmati uvedených odrôd sa produkuje v určitých geografických oblastiach a že India bude chrániť ryžu Basmati ako geografické označenie. ES by uvítalo žiadosť na ochranu ryže Basmati ako geografického označenia podľa nariadenia Rady (ES) č. 2081/92 zo 14. júla 1992 o ochrane zemepisných označení a označení pôvodu poľnohospodárskych výrobkov a potravín (1). ES spracuje akúkoľvek takúto žiadosť čo možno najrýchlejšie. ES poskytne akúkoľvek potrebnú technickú pomoc v tejto veci.

         Dočasná dohoda
   Od 1. septembra 2004 do dátumu nadobudnutia účinnosti vyššie uvedeného kontrolného systému spoločenstva ES uplatní prechodný režim na lúpanú ryžu (CN kódy 1006 20 17 a 1006 20 98) odrôd uvedených vyššie, založený na týchto prvkoch.
   Uplatňovaná autonómna colná sadzba ES je nula. Ak sa však objaví narušenie trhu, ES bude konzultovať s príslušnými indickými orgánmi, aby sa dohodlo vhodné riešenie. Ak sa nedosiahne dohoda, ES si vyhradzuje právo vrátiť sa k viazanej colnej sadzbe 65 eur/tona na lúpanú ryžu (CN kód 1006 20).
   Všeobecné ustanovenia
   Na účely tejto dohody:

               —

               ES stanoví samostatné tarifné riadky pre ryžu Basmati odrôd uvedených v dohodách s Indiou a Pakistanom,

               —

               príslušné indické orgány budú pokračovať vo vydávaní certifikátov pravosti pred vydaním dovozných licencií, čo znamená, že súčasný systém udeľovania certifikátov pravosti sa zachová.

         ES uznáva, že India má iniciačné vyjednávacie práva ohľadne povolení špecifikovaných v tomto liste.
   Túto dohodu strany schvália v súlade s ich vlastnými postupmi.
   Ustanovenia tejto dohody nadobudnú účinnosť od 1. septembra 2004.
   Bol by som vďačný, ak by ste mohli potvrdiť súhlas Vašej vlády s vyššie uvedeným.
   Prijmite, prosím, pane, ubezpečenie o mojej najhlbšej úcte.

      Hecho en Bruselas, el
      V Bruselu dne
      Udfærdiget i Bruxelles, den
      Geschehen zu Brüssel am
      Brüssel,
      Έγινε στις Βρυξέλλες, στις
      Done at Brussels,
      Fait à Bruxelles, le
      Fatto a Bruxelles, addì
      Briselÿ,
      Priimta Briuselyje,
      Kelt Brüsszelben,
      Magÿmula fi Brussel,
      Gedaan te Brussel,
      Sporzÿdzono w Brukseli, dnia
      Feito em Bruxelas,
      V Bruseli
      V Bruslju,
      Tehty Brysselissä
      Utfärdat i Bryssel den

      Por la Comunidad Europea
      Za Evropské společenstvί
      For Det Europæiske Fællesskab
      Für die Europäische Gemeinschaft
      Euroopa Ühenduse nimel
      Για την Ευρωπαϊκή Κοινότητα
      For the European Community
      Pour la Communauté européenne
      Per la Comunità europea
      Eiropas Kopienas vārdā
      Europos bendrijos vardu
      az Európai Közösség részéről
      Għall-Komunità Ewropea
      Voor de Europese Gemeenschap
      W imieniu Wspólnoty Europejskiej
      Pela Comunidade Europeia
      Za Európske spoločenstvo
      za Evropsko skupnost
      Euroopan yhteisön puolesta
      På Europeiska gemenskapens vägnar

   Vážený Pane,
   je mi cťou potvrdiť prijatie Vášho listu s dnešným dátumom, znejúceho takto:
   „Po rokovaniach medzi Európskym spoločenstvom a Indiou podľa článku XXVIII GATT 1994 v súvislosti s úpravou povolení týkajúcich sa ryže stanovených v ES zozname CXL pripojenom k Všeobecnej dohode o clách a obchode 1994 (GATT 1994), ES súhlasí so závermi uvedenými nižšie.
   Konečný dovozný režim
   Colná sadzba na lúpanú ryžu (CN kód 1006 20) je 65 eur/tona.
   So zreteľom na dovozný režim lúpanej ryže (CN kódy 1006 20 17 a NC 1006 20 98) odrôd Basmati 370, Basmati 386, Typ-3 (Dehradun), Taraori Basmati (HBC-19), Basmati 217, Ranbir Basmati, Pusa Basmati a Super Basmati, je zvláštna viazaná colná sadzba ES nula. Na tento účel:

               —

               sa vytvorí kontrolný systém spoločenstva založený na analýze DNA na hraniciach; India bude aktívne spolupracovať s ES na vytvorení takéhoto kontrolného systému a ES poskytne náležitú technickú pomoc v tejto veci,

               —

               sa rozumie, že ryža Basmati uvedených odrôd sa produkuje v určitých geografických oblastiach a že India bude chrániť ryžu Basmati ako geografické označenie. ES by uvítalo žiadosť na ochranu ryže Basmati ako geografického označenia podľa nariadenia Rady (ES) č. 2081/92 zo 14. júla 1992 o ochrane zemepisných označení a označení pôvodu poľnohospodárskych výrobkov a potravín (2). ES spracuje akúkoľvek takúto žiadosť čo možno najrýchlejšie. ES poskytne akúkoľvek potrebnú technickú pomoc v tejto veci.

         Dočasná dohoda
   Od 1. septembra 2004 do dátumu nadobudnutia účinnosti vyššie uvedeného kontrolného systému spoločenstva, ES uplatní prechodný režim na lúpanú ryžu (CN kódy 1006 20 17 a 1006 20 98) odrôd uvedených vyššie, založený na týchto prvkoch.
   Uplatňovaná autonómna colná sadzba ES je nula. Ak sa však objaví narušenie trhu, ES bude konzultovať s príslušnými indickými orgánmi, aby sa dohodlo vhodné riešenie. Ak sa nedosiahne dohoda, ES si vyhradzuje právo vrátiť sa k viazanej colnej sadzbe 65 eur/tona na lúpanú ryžu (CN kód 1006 20).
   Všeobecné ustanovenia
   Na účely tejto dohody:

               —

               ES stanoví samostatné tarifné riadky pre ryžu Basmati odrôd uvedených v dohodách s Indiou a Pakistanom,

               —

               príslušné indické orgány budú pokračovať vo vydávaní certifikátov pravosti pred vydaním dovozných licencií, čo znamená, že súčasný systém udeľovania certifikátov pravosti sa zachová.

         ES uznáva, že India má iniciačné vyjednávacie práva ohľadne povolení špecifikovaných v tomto liste.
   Túto dohodu strany schvália v súlade s ich vlastnými postupmi.
   Ustanovenia tejto dohody nadobudnú účinnosť od 1. septembra 2004.
   Bol by som vďačný, ak by ste mohli potvrdiť súhlas Vašej vlády s vyššie uvedeným.“
   India má česť potvrdiť svoj súhlas s obsahom tohto listu.
   Prijmite, prosím, pane, ubezpečenie o mojej najhlbšej úcte.

      Done at Brussels,
      Hecho en Bruselas, el
      V Bruselu dne
      Udfærdiget i Bruxelles, den
      Geschehen zu Brüssel am
      Brüssel,
      Έγινε στις Βρυξέλλες, στις
      Fait à Bruxelles, le
      Fatto a Bruxelles, addì
      Briselÿ,
      Priimta Briuselyje,
      Kelt Brüsszelben,
      Magÿmula fi Brussel,
      Gedaan te Brussel,
      Sporzÿdzono w Brukseli, dnia
      Feito em Bruxelas,
      V Bruseli
      V Bruslju,
      Tehty Brysselissä
      Utfärdat i Bryssel den

      On behalf of India
      En nombre de la India
      Za Indii
      På Indiens vegne
      Im Namen Indiens
      India nimel
      Εξ ονόματος της Ινδίας
      Au nom de l'Inde
      Per l'India
      Indijas vārdā
      Indijos vardu
      India nevében
      Għan-nom ta’ l-Indja
      Namens India
      W imieniu Indii
      Em nome da Índia
      V mene Indie
      V imenu Indije
      Intian puolesta
      På Indiens vägnar

      (1)  Ú. v. ES L 208, 24.7.1992, s. 1. Nariadenie naposledy zmenené a doplnené nariadením (ES) č. 806/2003 (Ú. v. EÚ L 122, 16.5.2003, s. 1).

      (2)  Ú. v. ES L 208, 24.7.1992, s. 1. Nariadenie naposledy zmenené a doplnené nariadením (ES) č. 806/2003 (Ú. v. EÚ L 122, 16.5.2003, s. 1).


title: 2011/31/EÚ: Rozhodnutie Komisie z  19. januára 2011 o ukončení antisubvenčného konania týkajúceho sa dovozu rafinovanej kyseliny tereftalovej a jej solí s pôvodom v Thajsku

text:
               20.1.2011

               SK

               Úradný vestník Európskej únie

               L 15/17

         ROZHODNUTIE KOMISIE
   z 19. januára 2011
   o ukončení antisubvenčného konania týkajúceho sa dovozu rafinovanej kyseliny tereftalovej a jej solí s pôvodom v Thajsku
   (2011/31/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 597/2009 z 11. júna 2009 o ochrane pred subvencovanými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho článok 14,
   po porade s poradným výborom,
   keďže:
   1.   POSTUP

   1.1.   Začatie konania

               (1)

               Európska komisia (ďalej len „Komisia“) 22. decembra 2009 informovala oznámením uverejneným v Úradnom vestníku Európskej únie
                   (2) (ďalej len „oznámenie o začatí konania“) o začatí antisubvečného konania týkajúceho sa dovozu rafinovanej kyseliny tereftalovej a jej solí (ďalej len „PTA“) s pôvodom v Thajsku (ďalej len „príslušná krajina“) do Únie.

               (2)

               Antisubvenčné konanie sa začalo na základe podnetu, ktorý 13. novembra 2009 podali BP Aromatics Limited NV a CEPSA Quimica S.A. (ďalej len „navrhovatelia“) predstavujúci významnú časť, v tomto prípade viac než 50 % celkovej produkcie PTA v Únii. Podnet obsahoval dôkazy prima facie o subvencovaní príslušného výrobku s pôvodom v príslušnej krajine a o ním spôsobenej materiálnej ujme, ktoré sa považovali za dostatočné na začatie konania.

               (3)

               V ten istý deň Komisia informovala oznámením uverejneným v Úradnom vestníku Európskej únie
                   (3) o začatí antisubvenčného konania, pokiaľ ide o dovoz PTA s pôvodom v Thajsku do Únie. Toto prešetrovanie bolo ukončené rozhodnutím Komisie 2011/32/EÚ (4).

               (4)

               Pred začatím konania a v súlade s článkom 10 ods. 7 základného nariadenia Komisia oznámila thajskej vláde, že dostala riadne zdokumentovaný podnet, podľa ktorého subvencovanie dovozu PTA s pôvodom z Thajska údajne spôsobovalo výrobnému odvetviu Únie značnú ujmu. Thajská vláda bola pozvaná na konzultácie s cieľom objasniť situáciu v súvislosti s obsahom podnetu a dospieť k vzájomne prijateľnému riešeniu. Thajská vláda prijala ponuku na konzultácie a tieto sa následne uskutočnili. Počas konzultácií sa nepodarilo dospieť k vzájomne prijateľnému riešeniu. Zohľadnili sa však pripomienky thajských orgánov k tvrdeniam uvedeným v podnete, ktoré sa týkajú nedostatočnej kompenzovateľnosti súčasných systémov. Počas konzultácií predložila thajská vláda svoje vyjadrenia.

         1.2.   Strany, ktorých sa konanie týka

               (5)

               Komisia oficiálne oznámila začatie konania navrhovateľom, iným známym výrobcom z Únie, známym vyvážajúcim výrobcom z Thajska, zástupcom príslušnej vyvážajúcej krajiny a známym dovozcom a používateľom. Zainteresované strany dostali možnosť písomne predložiť svoje pripomienky a požiadať o vypočutie v rámci lehoty stanovenej v oznámení o začatí preskúmania. Všetky zainteresované strany, ktoré o to požiadali a preukázali, že by na základe osobitných dôvodov mali byť vypočuté, boli vypočuté.

               (6)

               Komisia poslala dotazníky orgánom vyvážajúcej krajiny, navrhovateľom, iným známym výrobcom z Únie, známym vyvážajúcim výrobcom z Thajska a známym dovozcom a používateľom príslušného výrobku a všetkým ostatným stranám, ktoré požiadali o dotazník v lehote uvedenej v oznámení o začatí preskúmania.

               (7)

               Vyplnené dotazníky zaslali thajské orgány, traja známi vyvážajúci výrobcovia z Thajska, traja výrobcovia z Únie, jeden dovozca z Únie a piati používatelia z Únie.

               (8)

               Komisia si vyžiadala a preverila všetky informácie, ktoré považovala za potrebné na stanovenie subvencovania, z neho vyplývajúcej ujmy a záujmu Únie.

               (9)

               Overovacie návštevy sa uskutočnili v priestoroch týchto štátnych orgánov:
               Kancelária výboru pre investície (Office of Board of Investment), Bangkok, Thajsko.

               (10)

               Overovacie návštevy sa uskutočnili v priestoroch týchto spoločností:

                           a)

                           Výrobcovia v Únii:

                                       —

                                       BP Aromatics Limited NV, Geel, Belgicko,

                                       —

                                       CEPSA Química, S.A., Madrid, Španielsko,

                                       —

                                       Lotte Chemical UK Ltd (predtým Artenius), Wilton, Redcar, Spojené kráľovstvo.

                           b)

                           Dovozcovia v Únii:

                                       —

                                       Mitsui & Co. Benelux NV, Brussels, Belgicko.

                           c)

                           Používatelia z Únie:

                                       —

                                       DSM Powder Coating Resins B.V., Zwolle, Holandsko,

                                       —

                                       M&G Polimeri Italia SPA, Patrica (Frosinone), Taliansko,

                                       —

                                       NOVAPET S.A., Barbastro (Huesca), Španielsko,

                                       —

                                       UAB Neo Group, Klaipeda, Litva.

                           d)

                           Vyvážajúci výrobcovia v Thajsku:

                                       —

                                       TPT Petrochemicals Public Company Ltd., Bangkok, Thajsko (ďalej len „TPT“),

                                       —

                                       TPT Petrochemicals Public Company Ltd., Bangkok, Thajsko (ďalej len „TPT“),

                                       —

                                       Indorama Petrochem Ltd., Rayong, Thajsko (ďalej len „Indorama“),

                                       —

                                       Siam Mitsui PTA Company Ltd., Rayong, Thajsko (ďalej len „SMPC“).

               (11)

               Pretože TPT a Indorama vlastní tá istá holdingová spoločnosť, v tomto dokumente sa budú nazývať ako „skupina Indorama“.

         1.3.   Obdobie prešetrovania a posudzované obdobie

               (12)

               Prešetrovanie subvencovania a ujmy sa vzťahovalo na obdobie od 1. decembra 2008 do 30. novembra 2009 (ďalej len „obdobie prešetrovania“ alebo „OP“). Preskúmanie vývoja týkajúceho sa posúdenia ujmy sa vzťahovalo na obdobie od 1. januára 2006 do konca obdobia prešetrovania (ďalej len „posudzované obdobie“).

         2.   PRÍSLUŠNÝ VÝROBOK A PODOBNÝ VÝROBOK

   2.1.   Príslušný výrobok

               (13)

               Príslušný výrobok je kyselina tereftalová a jej soli s čistotou v hmotnosti 99,5 % alebo vyššou, v súčasnosti zaradená pod kód KN ex 2917 36 00 (ďalej len „príslušný výrobok“).

               (14)

               PTA sa získava čistením surovej kyseliny tereftalovej, ktorá je výsledkom reakcie paraxylénu (PX) s rozpúšťadlom a roztokom katalyzátora.

         2.2.   Podobný výrobok

               (15)

               Zistilo sa, že príslušný výrobok a PTA vyrábaná a predávaná na domácom trhu v Thajsku, ako aj PTA vyrábaná a predávaná v Únii odvetvím Únie majú rovnaké základné fyzické a chemické charakteristiky a použitia. Tieto výrobky sa preto považujú za podobné výrobky v zmysle článku 2 písm. c) základného nariadenia.

         3.   SUBVENCOVANIE

   3.1.   Úvod

               (16)

               Na základe informácií uvedených v podnete a vo vyplnených dotazníkoch Komisie sa prešetrili tieto systémy, súčasťou ktorých bolo údajné poskytovanie subvencií zo strany orgánu vlády:

                           —

                           oslobodenie od ciel alebo zníženie ciel na dovozy strojového zariadenia,

                           —

                           oslobodenia od dane z príjmu právnických osôb,

                           —

                           oslobodenie od dovozných ciel na suroviny a základné materiály používané pri výrobe vyvážaných výrobkov,

                           —

                           dvojité odpočítanie nákladov na dopravu, elektrinu a vodu od zdaniteľných príjmov počas 10 rokov od dátumu prvého príjmu plynúceho z podporovanej činnosti,

                           —

                           okrem bežnej amortizácie odpočet z čistého zisku v hodnote 25 % z inštalácie projektovej infraštruktúry alebo stavebných nákladov,

                           —

                           daňové a colné kompenzácie na vyvážaný tovar vyrábaný v Thajsku.

         3.2.   Všeobecné ustanovenia

               (17)

               Zákon o podpore investícií B.E. 2544 („IPA“) poskytuje stimuly na podporu rozvoja thajského hospodárstva. IPA, ktorého vykonávanie spravuje výbor pre investície Thajska (ďalej len „BOI“), poskytuje kvalifikovaným projektom výhody zo systémov uvedených v oddiele 3.1. Na získanie stimulov na základe IPA musí každá spoločnosť predložiť žiadosť BOI na „certifikát o podpore“, v ktorom sa špecifikuje tovar, ktorý sa bude vyrábať, a udelené výhody.

               (18)

               Zákon o daňových a colných kompenzácií vyvážaného tovaru, ktorý sa vyrába v kráľovstve [Tax and Duty Compensation of Exported Goods Produced in the Kingdom Act B.E.2524 (1981)], predpisuje kritériá a podmienky na účasť v systéme daňových a colných kompenzácií v rámci systému vyvážaného tovaru. Tento systém spravuje thajské ministerstvo financií.

               (19)

               Súčet všetkých vypočítaných subvencií pre každú jednu spoločnosť nedosahuje minimálnu prahovú hodnotu, t. j. je nižšia ako 2 % ad valorem. Preto v súlade s článkom 14 ods. 3 a 5 základného antisubvenčného nariadenia, aj keď všetky konkrétne subvencie podliehali vyrovnávacím opatreniam, žiadne antisubvenčné clá nemôžu byť uložené thajským vývozcom. Z dôvodu subvencovania de minimis sa špecifickosť systémov subvencovania uvedených v odôvodnení 16 nepreskúmala.

               (20)

               Avšak z dôvodu zrozumiteľnosti sú podrobnosti o systémoch a zodpovedajúce sadzby subvencií pre jednotlivé spoločnosti uvedené ďalej, bez ohľadu na to, či subvencie podliehajú vyrovnávacím opatreniam.

         3.3.   Individuálne systémy

   3.3.1.   Oslobodenie odciel alebo zníženie ciel na dovozy strojového zariadenia

   a)   Právny základ

               (21)

               Článok 28 IPA poskytuje právny základ na oslobodenie od dovozného cla pre strojové zariadenia. V rámci tohto systému sú spoločnosti oprávnené na úplné oslobodenie od platby cla na dovoz strojných zariadení podľa schválenia BOI, za predpokladu, že sa žiadne také strojné zariadenia porovnateľnej kvality navyrábajú ani nemontujú v Thajsku. Článok 29 IPA predstavuje právny základ pre 50 % zníženie dovozných ciel na dovážané strojové zariadenie.

         b)   Praktické vykonávanie

               (22)

               Aby mohla konkrétna spoločnosť tento systém využívať, musí vlastniť certifikát o podpore, v ktorom sa špecifikuje, že je oprávnený na oslobodenie od ciel alebo ich zníženie na dovoz strojových zariadení podľa článkov 28 a 29 IPA. Colné oddelenie získa kópiu licencie a takzvaného Hlavného zoznamu strojových zariadení, predtým schváleného BOI, a pri dovoze strojových zariadení ich prepustí bez zaplatenia dovozného cla.

         c)   Výpočet výšky subvencie

               (23)

               Výhoda pre vývozcov sa musí vypočítať na základe výšky nezaplateného cla splatného na dovezený investičný tovar, rozpísaním tejto čiastky na obdobie, ktoré odzrkadľuje bežnú amortizáciu takýchto investičných tovarov v priemysle príslušného výrobku. Toto obdobie bolo stanovené na 15 rokov, čo je v súlade s obdobím amortizácie používaným väčšinou spoločností vyrábajúcich príslušný výrobok v Thajsku aj v EÚ. Takto vypočítaná suma, ktorú je možné prisúdiť obdobiu prešetrovania, sa upravila pripočítaním úroku počas obdobia prešetrovania s cieľom stanoviť celkovú výhodu pre príjemcu na základe tohto systému; komerčná úroková sadzba v Thajsku počas obdobia prešetrovania sa považovala za vhodnú. Táto suma bola pridelená pre celkový predaj počas obdobia prešetrovania.

         d)   Záver

               (24)

               Skupina Indorama získala výhodu 0,3 % a Siam Mitsui PTA Co., Ltd, získala výhodu 0,19 %.

         3.3.2.   Oslobodenie od dane z príjmu právnických osôb

   a)   Právny základ

               (25)

               Článok 31 IPA poskytuje právny základ na oslobodenie od dane z príjmu právnických osôb. Normálna daň z príjmu právnických osôb je v Thajsku 30 %.

         b)   Záver

               (26)

               Žiadna z prešetrovaných spoločností nemala výhodu z tohto systému počas obdobia prešetrovania. Každý z thajských vyvážajúcich výrobcov účtuje zisky nadobudnuté počas obdobia prešetrovania so stratami, ktoré si preniesol z predchádzajúcich účtovných období. Túto prax povoľuje thajský daňový zákonník všetkým spoločnostiam bez ohľadu na to, či ich BOI podporil, alebo nie, a nepredstavuje subvencovanie. Vzhľadom na túto skutočnosť prešetrované spoločnosti nevyužili systém na oslobodenie od dane z príjmu právnických osôb.

         3.3.3.   Dvojité odpočítanie nákladov na dopravu, elektrinu a vodu od zdaniteľných príjmov počas 10 rokov od dátumu prvého príjmu plynúceho z podporovanej činnosti

   a)   Právny základ

               (27)

               Právny základ na dvojité odpočítanie nákladov na dopravu, elektrinu a vodu od zdaniteľných príjmov počas 10 rokov od dátumu prvého príjmu plynúceho z podporovanej činnosti poskytuje článok 35 ods. 2 IPA.

         b)   Praktické vykonávanie

               (28)

               Aby mohla konkrétna spoločnosť tento systém využívať, musí vlastniť certifikát o podpore, v ktorom sa špecifikuje, že je oprávnený na dvojité odpočítanie zo zdaniteľného príjmu nákladov na dopravu, elektriku a vodu podľa článku 35 ods. 2 IPA. Okrem obvyklého odpočítania uvedených nákladov si môžu spoločnosti podporované BOI odpočítať rovnakú sumu zo svojho zisku ešte raz na daňovom priznaní. Spoločnosť musí v každoročnom daňovom priznaní vyplniť osobitný stĺpec určený na podporovanú činnosť. V dôsledku toho sa o túto sumu zníži zdaniteľný čistý zisk alebo sa o túto sumu zvýši čistá strata.

         c)   Výpočet výšky subvencie

               (29)

               Výhoda tohto systému by sa mala vypočítať na základe sumy, ktorá sa druhýkrát odpočítala z čistého zisku a je uvedená v daňovom priznaní v osobitnom stĺpci pre podporované činnosti. V prípade nepodporovaných činností by bola táto suma súčasťou čistého zisku podliehajúceho dani z príjmu právnických osôb, a preto 30 % z tejto sumy (bežná sadzba dane z príjmu právnických osôb v Thajsku) predstavuje výhodu pre spoločnosti. Táto suma bola pridelená pre celkový predaj počas obdobia prešetrovania.

         d)   Záver

               (30)

               Skupina Indorama získala výhodu 0,55 % a Siam Mitsui PTA Co., Ltd, získala výhodu 0,57 %.

         3.3.4.   Okrem bežnej amortizácie odpočet z čistého zisku v hodnote 25 % z inštalácie projektovej infraštruktúry alebo stavebných nákladov

   a)   Právny základ

               (31)

               Právny základ tohto systému poskytuje článok 35 ods. 3 IPA. Tento systém umožňuje odpočítať od bežného zisku, okrem bežnej amortizácie, sumu nepresahujúcu 25 % projektových nákladov na inštaláciu alebo výstavbu zariadení využívaných v rámci podporovanej činnosti. Príjemca by mal využiť túto výhodu do desiatich rokov od dátumu, keď došlo k príjmu plynúceho z podporovanej činnosti.

         b)   Záver

               (32)

               Žiadna z prešetrovaných spoločností nemala výhodu z tohto systému počas obdobia prešetrovania. V obdobiach pred obdobím prešetrovaním všetci vyvážajúci výrobcovia buď nevyužili systém oslobodenia od dane z príjmu (keďže zo svojich ziskov odpočítali kumulované straty z minulosti), alebo vykazovali straty. Z týchto dôvodov nemohli z uvedeného systému získať výhody.

         3.3.5.   Oslobodenie od dovozných ciel na suroviny a základné materiály používané pri výrobe vyvážaných výrobkov

   a)   Právny základ

               (33)

               Právny základ tohto systému poskytuje článok 36 ods. 1 IPA. V rámci tohto systému je BOI oprávnený udeliť oslobodenie od dovozného cla na suroviny a základné materiály používané pri výrobe tovaru na vývoz. Spôsobilé pre tento systém sú spoločnosti v ktorejkoľvek zóne v prípade, že sú podporované.

         b)   Záver

               (34)

               Žiadna z prešetrovaných spoločností nemala výhodu z tohto systému počas obdobia prešetrovania. Dovozné clo z hlavných surovín používaných na výrobu PTA je nulové. Prešetrovaní thajskí výrobcovia preto z tohto systému nezískali žiadnu výhodu.

         3.3.6.   Daňové a colné kompenzácie na vyvážaný tovar vyrábaný v Thajsku

   a)   Právny základ

               (35)

               Oznámenie o kompenzácii dane z vyvážaného tovaru vyrobeného v kráľovstve 1/2547– miera kompenzácie (Notification of the Compensation of Tax of Export Merchandise Produced in the Kingdom Or. 1/2547 – Rate of Compensation) stanovuje výhodu z uvedeného systému.

         b)   Praktické vykonávanie

               (36)

               Spoločnosti získajú spätnú úhradu vo výške 0,38 % hodnoty FOB vyvážaného tovaru. Výhoda sa vypočítava pre každú vývoznú transakciu, ale spoločnosti obyčajne podávajú niekoľko žiadostí o spätnú úhradu súčasne. Spoločnosti podávajú niekoľko žiadostí o spätnú úhradu u príslušného orgánu a následne spätnú úhradu dostanú.

         c)   Výpočet výšky subvencie

               (37)

               Výhoda v rámci tohto systému je skutočná suma prijatá ako spätná úhrada a následne zaznamenaná v účtovníctve spoločnosti ako príjem. Táto suma sa pridelila na vývozný predaj počas obdobia prešetrovania.

         d)   Záver

               (38)

               Skupina Indorama získala výhodu 0,36 % a Siam Mitsui PTA Co., Ltd, tiež získala výhodu 0,36 %.

         3.4.   Výška subvencií

               (39)

               Predbežná výška subvencií v súlade s ustanoveniami základného nariadenia vyjadrená ad valorem pre thajských vyvážajúcich výrobcov je:
               —   Indorama Petrochem Limited: 1,3 %,
               —   TPT Petrochemical Public Company Limited: 1 %,
               —   Siam Mitsui PTA Co., Ltd: 1,1 %.

               (40)

               Keďže Indorama Petrochem Limited a TPT Petrochemical Public Company Limited sú súčasťou rovnakej skupiny, stanovila sa pre ne sadzba antisubvenčného cla. Konečná sadzba pre skupinu Indorama/TPT je 1,2 %.

                  Súhrnná tabuľka

                           Systém oslobodenia alebo zníženia dovozného cla na strojové zariadenia

                           Systém dvojitého odpočítania zo zdaniteľného príjmu

                           Systém kompenzácie vývoznej dane

                           Celkové subvenčné rozpätie

                           Siam Mitsui

                           0,19 %

                           0,57 %

                           0,36 %

                           1,1 %

                           Indorama

                           0,18 %

                           0,78 %

                           0,35 %

                           1,3 %

                           TPT

                           0,47 %

                           0,23 %

                           0,36 %

                           1 %

                           Skupina Indorama/TPT

                           0,3 %

                           0,55 %

                           0,36 %

                           1,2 %

               (41)

               Vzhľadom na de minimis výšku subvencií pre thajských vyvážajúcich výrobcov, ktoré podliehajú vyrovnávacím opatreniam, by sa nemali uložiť dočasné opatrenia na dovoz PTA s pôvodom z Thajska.

         4.   UJMA, PRÍČINNÉ SÚVISLOSTI A ZÁUJEM ÚNIE

               (42)

               Vzhľadom na uvedené zistenia, pokiaľ ide o subvencovanie, sa nepovažuje za potrebné predložiť analýzu, pokiaľ ide o ujmu, príčinné súvislosti a záujem Únie.

         5.   UKONČENIE KONANIA

               (43)

               Konanie by sa malo ukončiť, keďže sumy subvencií pre thajských vyvážajúcich výrobcov, ktoré podliehajú vyrovnávajúcim opatreniam, sú nižšie ako 2 % ad valorem. Zainteresované strany boli náležite informované a mali možnosť predložiť pripomienky.

               (44)

               Čo sa týka aspektov subvencovania, pripomienky zaslala thajská vláda a jeden z navrhovateľov.

               (45)

               Thajská vláda tvrdila, že prešetrované systémy sa nemôžu považovať za špecifické systémy subvencovania, keďže sú súčasťou decentralizačnej politiky krajiny, nie sú závislé na vývoze a neobmedzujú prístup k určitým odvetviam podnikania ani k regiónom. Z tohto pohľadu je potrebné poznamenať, že prešetrovaním sa jasne ukázalo, že prešetrované systémy, ktoré vyvážajúci výrobcovia využili počas OP (oslobodenie od cla na strojné zariadenia, dvojité odpočítanie zo zdaniteľného príjmu, kompenzácia vývoznej dane), sú subvencie, ktoré podliehajú vyrovnávacím opatreniam podľa ustanovení základného antisubvečného nariadenia. Z tohto dôvodu sa museli tvrdenia zamietnuť.

               (46)

               Jeden z navrhovateľov tvrdil, že niektoré subvencie, najmä systém oslobodenia od dane z príjmu, by sa mali rozprestrieť na kratšie obdobie. To sa muselo zamietnuť, keďže počas OP nezískal z tohto systému výhodu žiadny vyvážajúci výrobca.

               (47)

               Čo sa týka aspektov ujmy, žiadna zainteresovaná strana nepredložila výhrady.

               (48)

               Žiadne pripomienky od ktorejkoľvek zainteresovanej strany nespochybňujú zistenia, že ochranné opatrenia nie sú potrebné.

               (49)

               Vzhľadom na uvedené skutočnosti Komisia dospela k záveru, že antisubvenčné konanie týkajúce sa dovozu prečistenej kyseliny tereftalovej a jej solí s pôvodom v Thajsku do Únie by sa malo ukončiť bez uloženia antisubvenčných opatrení,

         PRIJALA TOTO ROZHODNUTIE:
   Jediný článok
   Antisubvenčné konanie týkajúce sa dovozu kyseliny tereftalovej a jej solí s čistotou v hmotnosti 99,5 % alebo vyššou, v súčasnosti zaradenou pod kód KN ex 2917 36 00, sa týmto ukončuje.

      V Bruseli 19. januára 2011

            Za Komisiu

            predseda

         José Manuel BARROSO

      (1)  Ú. v. EÚ L 188, 18.7.2009, s. 93.

      (2)  Ú. v. EÚ C 313, 22.12.2009, s. 22.

      (3)  Ú. v. EÚ C 313, 22.12.2009, s. 17.

      (4)  Pozri stranu 22 Ú. v. EÚ.


title: 2011/666/CFSP: Rozhodnutie Rady 2011/666/SZBP z  10. októbra 2011 , ktorým sa mení a dopĺňa rozhodnutie 2010/639/SZBP o reštriktívnych opatreniach voči Bielorusku

text:
               11.10.2011

               SK

               Úradný vestník Európskej únie

               L 265/17

         ROZHODNUTIE RADY 2011/666/SZBP
   z 10. októbra 2011,
   ktorým sa mení a dopĺňa rozhodnutie 2010/639/SZBP o reštriktívnych opatreniach voči Bielorusku
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 25. októbra 2010 prijala rozhodnutie 2010/639/SZBP o reštriktívnych opatreniach proti niektorým predstaviteľom Bieloruska (1).

               (2)

               Na základe preskúmania rozhodnutia 2010/639/SZBP by sa reštriktívne opatrenia mali predĺžiť do 31. októbra 2012.

               (3)

               Vzhľadom na vážnosť situácie v Bielorusku by sa do zoznamu osôb a subjektov, na ktoré sa vzťahujú reštriktívne opatrenia, uvedeného v prílohe IIIA k rozhodnutiu 2010/639/SZBP mali zaradiť ďalšie osoby.

               (4)

               Okrem toho by sa mali aktualizovať informácie týkajúce sa niektorých osôb a subjektu v zozname v prílohe IIIA k uvedenému rozhodnutiu.

               (5)

               Do rozhodnutia 2010/639/SZBP je potrebné doplniť výnimku týkajúcu sa zmrazenia aktív s cieľom zabezpečiť, že spoločnostiam EÚ sa nebráni získať späť prostriedky, ktoré im dlžia subjekty uvedené na zozname podľa zmlúv uzavretých pred uvedením týchto subjektov na zoznam.

               (6)

               Rozhodnutie 2010/639/SZBP by sa malo zodpovedajúcim spôsobom zmeniť a doplniť.

         PRIJALA TOTO ROZHODNUTIE:
   Článok 1
   Rozhodnutie 2010/639/SZBP sa týmto dopĺňa takto:

               1.

               Do článku 3 sa dopĺňa tento odsek:
               „3.   Článok 2 ods. 1 nebráni tomu, aby fyzická alebo právnická osoba, subjekt alebo orgán uvedené na zozname vykonali platbu splatnú na základe zmluvy uzavretej pred tým, ako takáto fyzická alebo právnická osoba, subjekt alebo orgán boli uvedené v zozname, pod podmienkou, že príslušný členský štát rozhodol, že príjemcom platby nie je priamo ani nepriamo fyzická alebo právnická osoba, subjekt alebo orgán, ktoré sú uvedené v článku 2 ods. 1“.

               2.

               Článok 7 ods. 2 sa nahrádza takto:
               „2.   Toto rozhodnutie sa uplatňuje do 31. októbra 2012. Pravidelne sa preskúmava. Ak Rada usúdi, že sa jeho ciele nedosiahli, môže sa podľa potreby obnoviť alebo zmeniť a doplniť.“.

         Článok 2
   Osoby uvedené v prílohe I k tomuto rozhodnutiu sa doplnia do zoznamu uvedeného v prílohe IIIA k rozhodnutiu 2010/639/SZBP.
   Článok 3
   Záznamy týkajúce sa nasledujúcich osôb a subjektu uvedených v prílohe IIIA k rozhodnutiu 2010/639/SZBP sa nahrádzajú zodpovedajúcimi záznamami stanovenými v prílohe II k tomuto rozhodnutiu:

               (1)

               Mazouka, Siarhej

               (2)

               Bazanau, Aľaksandr Viktaravič

               (3)

               Peftiev, Vladimir

               (4)

               Ipatau, Vadzim Dzmitrijevič

               (5)

               Bušnaia, Natallia Uladzimirauna

               (6)

               Buščyk, Vasil Vasilievič

               (7)

               Kacuba, Sviatlana Piatrouna

               (8)

               Kisialiova, Nadzeia Mikalaeuna

               (9)

               Padaľak, Eduard Vasilievič

               (10)

               Rachmanava, Maryna Iurievna

               (11)

               Ščurok, Ivan Antonavič

               (12)

               Sport-Pari

               (13)

               Šadryna, Hanna Stanislavauna.

         Článok 4
   Toto rozhodnutie nadobúda účinnosť dňom jeho prijatia.

      V Luxemburgu 10. októbra 2011

            Za Radu

            predsedníčka

         C. ASHTON

      (1)  Ú. v. EÚ L 280, 26.10.2010, s. 18.

      PRÍLOHA I

         Osoby podľa článku 2

                  Mená
                  slovenský prepis z bieloruštiny
                  slovenský prepis z ruštiny

                  Mená
                  (v bieloruštine)

                  Mená
                  (v ruštine)

                  Miesto a dátum narodenia

                  Funkcia

                  1.

                  Kamisarav, Valeryj Mikalajevič
                  Komissarov, Valerij Nikolaevič

                  Камiсараў Валерый Мiкалаевiч

                  Комиссаров Валерий Николаевич

                  Sudca mestského súdu v Minsku. Zamietol (ako hlavný sudca) odvolania proti rozsudkom, ktoré podali politickí aktivisti a aktivisti občianskej spoločnosti Dmitrij Daškevič, Eduard Lobov, Aleksandr Otroščenkov, Dmitrij Novik a Aleksandr Molchanov. Tieto súdne konania boli jasným porušením trestného poriadku.

                  2.

                  Sciapurka, Uladzimir Michajlavič
                  Stepurko, Vladimir Michajlovič

                  Сцяпурка Уладзiмiр Мiхайлавiч

                  Степурко Владимир Михайлович

                  Sudca mestského súdu v Minsku. Zamietol (ako hlavný sudca) odvolania proti rozsudkom, ktoré podali politickí aktivisti a aktivisti občianskej spoločnosti Irina Chalip, Sergej Marcelev, Pavel Severinec, Dmitrij Bondarenko, Dmitrij Doronin, Sergej Kazakov, Vladimir Loban, Vitalij Macukevič, Evgenij Sekret a Oleg Fedorkevič. Tieto súdne konania boli jasným porušením trestného poriadku.

                  3.

                  Chrypač, Siarhej Fiodaravič
                  Chripač, Sergej Fedorovič

                  Хрыпач Сяргей Фёдаравiч

                  Хрипач Сергей Федорович

                  Sudca mestského súdu v Minsku. Zamietol (ako hlavný sudca) odvolania proti rozsudkom, ktoré podali bývalí prezidentskí kandidáti Andrej Sannikov, Nikolaj Statkevič, Dmitrij Uss, Vladimir Nekľajev, politickí aktivisti a aktivisti občianskej spoločnosti Andrej Dmitrijev, Ilia Vasilevič, Fiodor Mirzajanov, Oleg Gnedčik, Vladimir Jeriomenok, Andrej Pozniak, Aleksandr Klaskovski, Aleksandr Kviatkevič, Artiom Gribkov, Dmitrij Bulanov a (ako prísediaci sudca) Dmitrij Daškevič, Eduard Lobov, Aleksandr Otroščenkov, Dmitrij Novik, Aleksandr Molchanov. Tieto súdne konania boli jasným porušením trestného poriadku.

                  4.

                  Nazaranka, Vasiľ Andrejevič
                  Nazarenko, Vasilij Andrejevič

                  Назаранка Васiль Андрэевiч

                  Назаренко Василий Андреевич

                  Sudca mestského súdu v Minsku. Zamietol (ako hlavný sudca) odvolania proti rozsudkom, ktoré podali politickí aktivisti a aktivisti občianskej spoločnosti Vasilij Parfenkov a (ako prísediaci sudca) Dmitrij Daškevič, Eduard Lobov. Tieto súdne konania boli jasným porušením trestného poriadku.

                  5.

                  Kamarovskaja, Voľha Pavlavna
                  Komarovskaja, Oľga Pavlovna

                  Камароўская Вольга Паўлаўна

                  Комаровская Ольга Павловна

                  Sudkyňa mestského súdu v Minsku. Zamietla (ako prísediaca sudkyňa) odvolania proti rozsudkom, ktoré podali bývalý prezidentský kandidát Andrej Sannikov, politickí aktivisti a aktivisti občianskej spoločnosti Irina Chalip, Sergej Marcelev, Pavel Severinec, Aleksandr Otroščenkov, Dmitrij Novik, Aleksandr Molchanov, Ilia Vasilevič, Fiodor Mirzajanov, Oleg Gnedčik, Vladimir Jeriomenok, Dmitrij Doronin, Sergej Kazakov, Vladimir Loban, Vitalij Macukevič, Evgenij Sekret a Oleg Fedorkevič. Tieto súdne konania boli jasným porušením trestného poriadku.

                  6.

                  Zajcava, Viktoryja Henadzevna
                  Zajceva, Viktorija Gennadevna

                  Зайцава Вiкторыя Генадзеўна

                  Зайцева Виктория Геннадьевна

                  Sudkyňa mestského súdu v Minsku. Zamietla (ako prísediaca sudkyňa) odvolania proti rozsudkom, ktoré podali bývalý prezidentský kandidát Andrej Sannikov, politickí aktivisti a aktivisti občianskej spoločnosti Ilia Vasilevič, Fiodor Mirzajanov, Oleg Gnedčik a Vladimir Jeriomenok. Toto súdne konanie bolo jasným porušením trestného poriadku.

                  7.

                  Unukevič, Tamara Vasilevna
                  Vnukevič, Tamara Vasiľevna

                  Унукевiч Тамара Васiлеўна

                  Внукевич Тамара Васильевна

                  Sudkyňa mestského súdu v Minsku. Zamietla (ako prísediaca sudkyňa) odvolania proti rozsudkom, ktoré podali politickí aktivisti a aktivisti občianskej spoločnosti Irina Chalip, Sergej Marcelev a Pavel Severinec. Toto súdne konanie bolo jasným porušením trestného poriadku.

                  8.

                  Krot, Ihar Uladzimiravič
                  Krot, Igor Vladimirovič

                  Крот Iгар Уладзiмiравiч

                  Крот Игорь Владимирович

                  Sudca mestského súdu v Minsku. Zamietol (ako prísediaci sudca) odvolanie proti rozsudku, ktoré podal politický aktivista Vasilij Parfenkov. Toto súdne konanie bolo jasným porušením trestného poriadku.

                  9.

                  Chrobastav, Uladzimir Ivanavič
                  Chrobostov, Vladimir Ivanovič

                  Хробастаў Уладзiмiр Iванавiч

                  Хробостов Владимир Иванович

                  Sudca mestského súdu v Minsku. Zamietol (ako prísediaci sudca) odvolanie proti rozsudku, ktoré podal politický aktivista Vasilij Parfenkov. Toto súdne konanie bolo jasným porušením trestného poriadku.

                  10.

                  Ihnatovič-Mišneva, Ľudmila
                  Ignatovič-Mišneva, Ľudmila

                  Iгнатовiч-Мiшнева Людмiла

                  Игнатович-Мишнева Людмила

                  Prokurátorka mestského súdu v Minsku, ktorá pracovala na zamietnutí odvolania proti rozsudku, ktoré podali Dmitrij Daškevič a Eduard Lobov, aktivisti zoskupenia Molodoj Front (Front mládeže). Toto súdne konanie bolo jasným porušením trestného poriadku.

                  11.

                  Jarmalicki, Siarhej Uladzimiravič
                  Jermolickij, Sergej Vladimirovič

                  Ярмалiцкi Сяргей Уладзiмiравiч

                  Ермолицкий Сергей Владимирович

                  Riaditeľ väzenia v Šklove. Je zodpovedný za neľudské zaobchádzanie so zadržanými osobami a prenasledovanie bývalého prezidentského kandidáta Nikolaja Statkeviča, ktorý bol uväznený v súvislosti s udalosťami z 19. decembra 2010, ako aj iných väzňov.

                  12.

                  Kavaľov, Aľaksandr Michajlavič
                  Kovaľov, Aleksandr Michajlovič

                  Кавалёў Аляксандр Мiхайлавiч

                  Ковалёв Александр Михайлович

                  Riaditeľ väzenia v Gorki. Je zodpovedný za neľudské zaobchádzanie so zadržanými osobami, najmä za prenasledovanie a trýznivé zaobchádzanie s aktivistom občianskej spoločnosti Dmitrijom Daškevičom, ktorý bol uväznený v súvislosti s voľbami konanými 19. decembra 2010 a so zásahom proti občianskej spoločnosti a demokratickej opozícii.

                  13.

                  Palujan, Uladzimir Mikalajevič
                  Polujan, Vladimir Nikolaevič

                  Палуян Уладзiмiр Мiкалаевiч

                  Полуян Владимир Николаевич

                  obec Nekraševiči, okres Kareliči, kraj Hrodna
                  1961

                  Minister daní a ciel. Vykonáva dohľad nad daňovými orgánmi, ktoré podporujú trestnú vec voči Bjaljackému pod zámienkou daňového podvodu. Bjaljacki obhajoval ľudí, ktorí boli postihnutí represiami v súvislosti s voľbami konanými 19. decembra 2010 a so zásahom proti občianskej spoločnosti a demokratickej opozícii, a poskytoval im pomoc.

                  14.

                  Kornav, Uladzimir Uladzimiravič
                  Kornov, Vladimir Vladimirovič

                  Корнаў Уладзiмiр Уладзiмiравiч

                  Корнов Владимир Владимирович

                  Sudca mestského súdu v Minsku, ktorý schválil zamietnutie podané advokátom pána Bjaljackého. Bjaljacki obhajoval ľudí, ktorí boli postihnutí represiami v súvislosti s voľbami konanými 19. decembra 2010 a so zásahom proti občianskej spoločnosti a demokratickej opozícii, a poskytoval im pomoc.

                  15.

                  Šastakov Maksim Aleksandravič
                  Šestakov Maksim Aleksandrovič

                  Шастакоў Максiм Александравiч

                  Шестаков Максим Александрович

                  Prokurátor, ktorý predložil vec proti Bjaljackému na okresnom súde Pervomaiski v Minsku po tom, čo sa Bjaljacki obrátil na súd v súvislosti s jeho zadržaním. Bjaljacki obhajoval ľudí, ktorí boli postihnutí represiami v súvislosti s voľbami konanými 19. decembra 2010 a so zásahom proti občianskej spoločnosti a demokratickej opozícii, a poskytoval im pomoc.

                  16.

                  Herasimovič Voľha Ivanavna
                  Herasimovič Voľha Ivanovna
                  Gerasimovič Oľga Ivanovna

                  Герасiмовiч Вольга Иванаўна
                  Герасiмовiч Вольга Иваноўна

                  Герасимович Ольга Ивановна

                  Prokurátorka, ktorá predložila vec proti Bjaljackému na mestskom súde v Minsku po tom, čo sa Bjaljacki obrátil na súd v súvislosti s jeho zadržaním. Bjaljacki obhajoval ľudí, ktorí boli postihnutí represiami v súvislosti s voľbami konanými 19. decembra 2010 a so zásahom proti občianskej spoločnosti a demokratickej opozícii, a poskytoval im pomoc.

      PRÍLOHA II

         Osoby a subjekt uvedené v článku 3

                  Mená a priezviská
                  Prepis z bieloruského pravopisu
                  Prepis z ruského pravopisu

                  Meno a priezvisko v bieloruštine

                  Meno a priezvisko v ruštine

                  Miesto a dátum narodenia:

                  Funkcia

                  1.

                  Mazovka, Kiril Viktaravič
                  Mazovka, Kirill Viktorovič

                  Мазоўка Кiрыл Вiктаравiч

                  Мазовка Кирилл Викторович

                  prokurátor v procese Daškevič – Lobov. Dmitri Daškevič a Eduard Lobov, aktivisti z Mladého frontu, boli odsúdení na niekoľko rokov odňatia slobody za „výtržníctvo“. Skutočným dôvodom ich odsúdenia bolo, že obaja menovaní sa aktívne zapájali do volebnej kampane v decembri 2010, pričom podporovali jedného z kandidátov opozície.

                  2.

                  Bazanav, Aľaksandr Viktaravič
                  Bazanov, Alexandr Viktorovič

                  Базанаў Аляскандр Вiктаравiч

                  Базанов Александр Викторович

                  Kazachstan 26.11.1962

                  riaditeľ informačného a analytického strediska prezidenta

                  3.

                  Peftiev, Vladimir
                  Peftiev, Vladimir Pavlovič

                  Пефцiеў Уладзiмiр Паўлавiч

                  Пефтиев Владимир Павлович

                  1. júl 1957, Berdyansk, Záporožská oblasť, Ukrajina, č. cestovného pasu: MP2405942

                  osoba napojená na Alexandra Lukašenka, Viktora Lukašenka a Dmitriho Lukašenka. Prezidentovi Lukašenkovi poskytuje ekonomické poradenstvo a je kľúčovým finančným sponzorom Lukašenkovho režimu. Väčšinový akcionár a predseda rady akcionárov spoločnosti Beltechexport, jednej z najväčších spoločností zameraných na vývoz a dovoz výrobkov obranného priemyslu v Bielorusku.

                  4.

                  Ipatav, Vadzim Dzmitrijevič
                  Ipatov, Vadim Dmitrijevič

                  Iпатаў Вадзiм Дзмiтрыевiч

                  Ипатов Вадим Дмитриевич

                  podpredseda ústrednej volebnej komisie (ÚVK); ako člen ÚVK nesie spoluzodpovednosť za porušovanie medzinárodných volebných noriem počas prezidentských volieb z 19. decembra 2010.

                  5.

                  Bušnaja, Natalľa Uladzimiravna
                  Bušnaja, Natalia Vladimirovna

                  Бушная Наталля Уладзiмiраўна

                  Бушная, Наталья Владимировна

                  1953, Mogiľov

                  členka ÚVK; ako členka ÚVK nesie spoluzodpovednosť za porušovanie medzinárodných volebných noriem počas prezidentských volieb z 19. decembra 2010.

                  6.

                  Buščyk, Vasiľ Vasilievič
                  Buščik, Vasilij Vasilievič

                  Бушчык Васiль Васiльевiч

                  Бущик, Василий Васильевич

                  člen ÚVK; ako člen ÚVK nesie spoluzodpovednosť za porušovanie medzinárodných volebných noriem počas prezidentských volieb z 19. decembra 2010.

                  7.

                  Kacuba, Sviatlana Piatrovna
                  Kacubo, Svetlana Petrovna

                  Кацуба Святлана Пятроўна

                  Кацубо, Светлана Петровна

                  členka ÚVK; ako členka ÚVK nesie spoluzodpovednosť za porušovanie medzinárodných volebných noriem počas prezidentských volieb z 19. decembra 2010.

                  8.

                  Kisialjova, Nadzeja Mikalaevna,
                  Kiseleva, Nadežda Nikolajevna

                  Кiсялёва Надзея Мiкалаеўна

                  Киселева, Надежда Николаевна

                  členka ÚVK; ako členka ÚVK nesie spoluzodpovednosť za porušovanie medzinárodných volebných noriem počas prezidentských volieb z 19. decembra 2010.

                  9.

                  Padaľak, Eduard Vasilievič
                  Podoliak, Eduard Vasilevič

                  Падаляк Эдуард Васiльевiч

                  Подоляк, Эдуард Васильевич

                  člen ÚVK; ako člen ÚVK nesie spoluzodpovednosť za porušovanie medzinárodných volebných noriem počas prezidentských volieb z 19. decembra 2010.

                  10.

                  Rachmanava, Maryna Jurjevna
                  Rachmahova, Marina Jurevna

                  Рахманава Марына Юр’еўна

                  Рахманова, Марина Юрьевна

                  členka ÚVK; ako členka ÚVK nesie spoluzodpovednosť za porušovanie medzinárodných volebných noriem počas prezidentských volieb z 19. decembra 2010.

                  11.

                  Ščurok, Ivan Antonavič
                  Šcurok, Ivan Antonovič

                  Шчурок Iван Антонавiч

                  Щурок, Иван Антонович

                  člen ÚVK; ako člen ÚVK nesie spoluzodpovednosť za porušovanie medzinárodných volebných noriem počas prezidentských volieb z 19. decembra 2010.

                  12.

                  Sport-Pari

                  „ЗАО Спорт- пари“ (оператор республиканской лотереи)

                  subjekt pod kontrolou Vladimira Peftieva v spojení s Dmitriom Alexandrovičom Lukašenkom, prostredníctvom kontroly prezidentského športového klubu, ktorý vlastní povinný, štátom vlastnený väčšinový podiel v Sport Pari, zo strany D. A. Lukašenka.

                  13.

                  Šadryna, Hanna Stanislavauna
                  Šadrina, Anna Stanislavovna

                  Шадрына Ганна Станiславаўна

                  Шадрина Анна Станиславовна

                  bývalá zástupkyňa šéfredaktora novín „Sovietskaia Belarus“


title: Rozhodnutie Európskej centrálnej banky z 22. apríla 2004 o podmienkach prevodov podielov na základnom imaní Európskej centrálnej banky medzi národnými centrálnymi bankami a úpravy splateného základného imania (ECB/2004/7)

text:
               9.6.2004

               SK

               Úradný vestník Európskej únie

               L 205/9

      ROZHODNUTIE EURÓPSKEJ CENTRÁLNEJ BANKY

   z 22. apríla 2004
   o podmienkach prevodov podielov na základnom imaní Európskej centrálnej banky medzi národnými centrálnymi bankami a úpravy splateného základného imania
   (ECB/2004/7)
   (2004/504/ES)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 28.5,
   keďže:

               (1)

               Úprava vážených podielov pridelených národným centrálnym bankám (NCB) v rozšírenom kľúči na upisovanie základného imania Európskej centrálnej banky (ďalej len „vážené podiely v kľúči základného imania“ a „kľúč základného imania“), uvedená v rozhodnutí ECB/2004/5 z 22. apríla 2004 o percentuálnych podieloch národných centrálnych bánk v kľúči na upisovanie základného imania Európskej centrálnej banky (1), vyžaduje, aby Rada guvernérov upravila podmienky prevodov podielov na základnom imaní ECB medzi národnými centrálnymi bankami, ktoré sú súčasťou Európskeho systému centrálnych bánk (ESCB) k 30. aprílu 2004, tak, aby sa zabezpečilo, že rozdelenie týchto podielov zodpovedá prijatej úprave.

               (2)

               Česká národní banka, Eesti Pank, Central Bank of Cyprus, Latvijas Banka, Lietuvos bankas, Magyar Nemzeti Bank, Bank Ċentrali ta' Malta/Central Bank of Malta, Narodowy Bank Polski, Banka Slovenije a Národná banka Slovenska (ďalej len „NCB pristupujúcich krajín“) sa až 1. mája 2004 stanú súčasťou ESCB, čo znamená, že prevody podielov na základnom imaní podľa článku 28.5 štatútu sa neuplatňujú na NCB pristupujúcich krajín.

               (3)

               Rozhodnutie ECB/2004/6 z 22. apríla 2004 o opatreniach potrebných na splatenie základného imania Európskej centrálnej banky zúčastnenými národnými centrálnymi bankami (2) upravuje, akým spôsobom a v akej výške národné centrálne banky členských štátov, ktoré prijali euro (ďalej len „zúčastnené NCB“), majú splatiť základné imanie ECB vzhľadom na rozšírený kľúč základného imania. Rozhodnutie ECB/2004/10 z 23. apríla 2004 o opatreniach potrebných na splatenie základného imania Európskej centrálnej banky nezúčastnenými národnými centrálnymi bankami (3) upravuje percentuálnu výšku, ktorú národné centrálne banky členských štátov, ktoré k 1. máju 2004 neprijali euro (ďalej len „nezúčastnené NCB“), majú 1. mája 2004 splatiť vzhľadom na rozšírený kľúč základného imania.

               (4)

               Zúčastnené NCB splatili svoje podiely na upísanom základnom imaní ECB, ako sa vyžaduje na základe rozhodnutia ECB/2003/18 z 18. decembra 2003 o opatreniach potrebných na splatenie základného imania Európskej centrálnej banky zúčastnenými národnými centrálnymi bankami (4). Vzhľadom na túto skutočnosť sa v článku 2 rozhodnutia ECB/2004/6 stanovuje, že podľa potreby má buď zúčastnená NCB previesť dodatočnú sumu na ECB, alebo ECB má vrátiť sumu zúčastnenej NCB tak, aby sa dosiahli sumy uvedené v tabuľke v článku 1 rozhodnutia ECB/2004/6. Rovnako splatili Danmarks Nationalbank, Sveriges Riksbank a Bank of England svoje podiely na upísanom základnom imaní ECB, ako sa vyžaduje na základe rozhodnutia ECB/2003/19 z 18. decembra 2003 o opatreniach potrebných na splatenie základného imania Európskej centrálnej banky nezúčastnenými národnými centrálnymi bankami (5). Vzhľadom na túto skutočnosť sa v článku 2 ods. 1 rozhodnutia ECB/2004/10 stanovuje, že podľa potreby každá z týchto troch NCB má buď previesť dodatočnú sumu na ECB, alebo prijať sumu od ECB tak, aby sa dosiahli sumy uvedené v tabuľke v článku 1 rozhodnutia ECB/2004/10. V článku 2 ods. 2 rozhodnutia ECB/2004/10 sa stanovuje, že každá z NCB pristupujúcich krajín má previesť na ECB sumu uvedenú pri jej názve v tabuľke v článku 1 toho istého rozhodnutia,

         ROZHODLA TAKTO:
   Článok 1
   Prevod podielov na základnom imaní
   Berúc do úvahy podiel na základnom imaní ECB, ktorý každá zúčastnená NCB, ako aj Danmarks Nationalbank, Sveriges Riksbank a Bank of England, upíšu k 30. aprílu 2004, a podiel na základnom imaní ECB, ktorý každá z týchto NCB upíše od 1. mája 2004 ako dôsledok úpravy vážených podielov v kľúči základného imania, ako sa uvádza v článku 2 rozhodnutia ECB/2004/5, tieto národné centrálne banky prevedú podiely na základnom imaní medzi sebou prostredníctvom prevodov na ECB a z ECB tak, aby sa zabezpečilo, že rozdelenie podielov na základnom imaní k 1. máju 2004 zodpovedá upraveným váženým podielom. Na tento účel každá z týchto NCB na základe tohto článku a bez potreby ďalších formalít alebo úkonov 1. mája 2004 buď prevedie, alebo prijme podiel na upísanom základnom imaní ECB uvedený pri jej názve vo štvrtom stĺpci tabuľky v prílohe 1 k tomuto rozhodnutiu, pričom „+“ znamená podiel na základnom imaní, ktorý ECB prevedie na NCB, a „-“ znamená podiel na základnom imaní, ktorý NCB prevedie na ECB.
   Článok 2
   Úprava splateného základného imania
   1.   Berúc do úvahy výšku základného imania ECB, ktorú každá NCB splatila (ak vôbec), a výšku základného imania ECB, ktorú každá NCB splatí 1. mája 2004, ako sa ustanovuje pre zúčastnené NCB v článku 1 rozhodnutia ECB/2004/6 a pre nezúčastnené NCB v článku 1 rozhodnutia ECB/2004/10, každá NCB 3. mája 2004 buď prevedie, alebo prijme čistú sumu (v eurách) uvedenú pri jej názve vo štvrtom stĺpci tabuľky v prílohe II K tomuto rozhodnutiu, pričom „+“ znamená sumu, ktorú NCB prevedie na ECB, a „-“ znamená sumu, ktorú ECB prevedie na túto NCB.
   2.   ECB a národné centrálne banky, ktoré sú povinné previesť sumy podľa odseku 1, prevedú každá oddelene 3. mája 2004 úroky, ktoré vznikli v období od 1. mája 2004 do 3. mája 2004 z jednotlivých súm, ktoré majú ECB alebo tieto národné centrálne banky splatiť podľa odseku 1. Prevádzajúci a príjemcovia týchto úrokov sú tí istí ako prevádzajúci a príjemcovia súm, z ktorých tieto úroky vznikli.
   Článok 3
   Všeobecné ustanovenia
   1.   Prevody uvedené v článku 2 sa uskutočnia prostredníctvom Transeurópskeho automatizovaného expresného systému hrubého zúčtovania platieb v reálnom čase (TARGET).
   2.   Ak NCB nemá 3. mája 2004 prístup k TARGET-u, prevedie sumy uvedené v článku 2 tým, že ich 3. mája 2004 pripíše na účet, ktorý ECB včas určí.
   3.   Úroky, ktoré vzniknú na základe článku 2 ods. 2, sa vypočítajú denne pomocou aktuálnej 360-dňovej metódy výpočtu so sadzbou rovnajúcou sa hraničnej úrokovej sadzbe, ktorú ESCB použil pri svojej poslednej hlavnej refinančnej operácii.
   4.   ECB a národné centrálne banky, ktoré sú povinné uskutočniť prevod podľa článku 2, dajú vo vhodnom čase pokyny potrebné na uskutočnenie takéhoto prevodu riadne a v stanovenom čase.
   Článok 4
   Záverečné ustanovenie
   Toto rozhodnutie nadobúda účinnosť 23. apríla 2004.

      Vo Frankfurte nad Mohanom 22. apríla 2004

            Prezident ECB

         Jean-Claude TRICHET

      (1)  Pozri stranu 5 tohto úradného vestníka.

      (2)  Pozri stranu 7 tohto úradného vestníka.

      (3)  Pozri stranu 19 tohto úradného vestníka.

      (4)  Ú. v. EÚ L 9, 15.1.2004, s. 29.

      (5)  Ú. v. EÚ L 9, 15.1.2004, s. 31.


title: Rozhodnutie Rady (SZBP) 2017/298 zo 17. februára 2017, ktorým sa predlžuje mandát osobitného zástupcu Európskej únie pre Strednú Áziu

text:
               21.2.2017

               SK

               Úradný vestník Európskej únie

               L 43/209

         ROZHODNUTIE RADY (SZBP) 2017/298
   zo 17. februára 2017,
   ktorým sa predlžuje mandát osobitného zástupcu Európskej únie pre Strednú Áziu
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 33 a článok 31 ods. 2,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada prijala 15. apríla 2015 rozhodnutie (SZBP) 2015/598 (1), ktorým sa pán Peter BURIAN vymenúva za osobitného zástupcu Európskej únie (OZEÚ) pre Strednú Áziu. Mandát OZEÚ má uplynúť 28. februára 2017.

               (2)

               Mandát OZEÚ by sa mal predĺžiť o ďalšie obdobie 16 mesiacov.

               (3)

               OZEÚ bude mandát vykonávať v situácii, ktorá sa môže zhoršiť a mohla by brániť dosahovaniu cieľov vonkajšej činnosti Únie uvedených v článku 21 zmluvy,

         PRIJALA TOTO ROZHODNUTIE:
   Článok 1
   Osobitný zástupca Európskej únie
   Mandát pána Petra BURIANA ako OZEÚ pre Strednú Áziu sa predlžuje do 30. júna 2018. Rada môže na základe posúdenia Politického a bezpečnostného výboru (PBV) a na návrh vysokého predstaviteľa Únie pre zahraničné veci a bezpečnostnú politiku (VP) rozhodnúť, že sa mandát OZEÚ skončí skôr.
   Článok 2
   Ciele politiky
   Mandát OZEÚ je založený na cieľoch politiky Únie v Strednej Ázii. Tieto ciele zahŕňajú:

               a)

               podporu dobrých a úzkych vzťahov medzi Úniou a krajinami Strednej Ázie na základe spoločných hodnôt a záujmov podľa príslušných dohôd;

               b)

               prispievanie k posilneniu stability a spolupráce medzi krajinami tohto regiónu;

               c)

               prispievanie k posilneniu demokracie, právneho štátu, dobrej správy vecí verejných a dodržiavania ľudských práv a základných slobôd v Strednej Ázii;

               d)

               riešenie hlavných hrozieb, najmä osobitných problémov, ktoré sa priamo týkajú Európy;

               e)

               zvýšenie efektivity a viditeľnosti Únie v regióne aj pomocou užšej koordinácie s ostatnými významnými partnermi a medzinárodnými organizáciami, ako napríklad Organizáciou pre bezpečnosť a spoluprácu v Európe (OBSE) a Organizáciou Spojených národov (OSN).

         Článok 3
   Mandát
   1.   Na dosiahnutie cieľov politiky sa OZEÚ udeľuje mandát:

               a)

               podporovať celkovú politickú koordináciu Únie v Strednej Ázii a pomáhať zabezpečovať súlad vonkajších činností Únie v regióne;

               b)

               v mene VP spolu s Európskou službou pre vonkajšiu činnosť (ESVČ) a Komisiou monitorovať postup vykonávania stratégie Únie pre nové partnerstvo so Strednou Áziou, doplnený o príslušné závery Rady a následnú správu o pokroku pri vykonávaní stratégie Únie pre Strednú Áziu, predkladať odporúčania a pravidelne podávať správy príslušným orgánom Rady;

               c)

               pomáhať Rade pri ďalšom rozvíjaní komplexnej politiky voči Strednej Ázii;

               d)

               podrobne sledovať politický vývoj v Strednej Ázii nadväzovaním a udržiavaním úzkych kontaktov s vládami, parlamentmi, súdnictvom, občianskou spoločnosťou a masmédiami;

               e)

               nabádať Kazachstan, Kirgizsko, Tadžikistan, Turkménsko a Uzbekistan, aby spolupracovali pri riešení regionálnych otázok, ktoré sú v ich spoločnom záujme;

               f)

               rozvíjať vhodné kontakty a spoluprácu s hlavnými aktérmi zainteresovanými v regióne vrátane všetkých významných regionálnych a medzinárodných organizácií;

               g)

               prispievať k vykonávaniu politiky Únie v oblasti ľudských práv v regióne v spolupráci s OZEÚ pre ľudské práva vrátane usmernení Únie pre oblasť ľudských práv, najmä usmernení EÚ o deťoch v ozbrojených konfliktoch, ako aj o násilí voči ženám a boji proti všetkým formám ich diskriminácie, a politiky Únie s ohľadom na rezolúciu Bezpečnostnej rady Organizácie Spojených národov č. 1325 (2000) o ženách, mieri a bezpečnosti, a to aj sledovaním vývoja v tejto oblasti a podávaním správ a formulovaním odporúčaní týkajúcich sa ho;

               h)

               v úzkej spolupráci s OSN a OBSE prispievať k predchádzaniu konfliktom a k ich riešeniu budovaním kontaktov s orgánmi a inými miestnymi aktérmi, ako sú mimovládne organizácie, politické strany, menšiny, náboženské skupiny a ich lídri;

               i)

               prispievať k formulácii aspektov spoločnej zahraničnej a bezpečnostnej politiky, ktoré súvisia s energetickou bezpečnosťou, bezpečnosťou hraníc, bojom proti závažnej trestnej činnosti vrátane obchodovania s omamnými látkami a ľuďmi, ako aj hospodárením s vodnými zdrojmi, so životným prostredím a zmenou klímy a týkajú sa Strednej Ázie;

               j)

               podporovať regionálnu bezpečnosť v rámci hraníc Strednej Ázie v kontexte znižovania medzinárodnej prítomnosti v Afganistane.

         2.   OZEÚ podporuje činnosť VP v regióne a zabezpečuje prehľad všetkých činností Únie v regióne.
   Článok 4
   Vykonávanie mandátu
   1.   OZEÚ je zodpovedný za vykonávanie mandátu pod vedením VP.
   2.   PBV je s OZEÚ v úzkom spojení a je jeho hlavným styčným bodom s Radou. PBV strategicky usmerňuje a politicky riadi činnosť OZEÚ v rámci mandátu bez toho, aby boli dotknuté právomoci VP.
   3.   OZEÚ svoju činnosť úzko koordinuje s ESVČ a jej príslušnými útvarmi.
   Článok 5
   Financovanie
   1.   Finančná referenčná suma určená na úhradu výdavkov spojených s mandátom OZEÚ v období od 1. marca 2017 do 30. júna 2018 je 1 195 000 EUR.
   2.   S výdavkami sa hospodári v súlade s postupmi a pravidlami, ktoré sa vzťahujú na všeobecný rozpočet Únie.
   3.   Hospodárenie s výdavkami je predmetom zmluvy medzi OZEÚ a Komisiou. OZEÚ zodpovedá Komisii za všetky výdavky.
   Článok 6
   Vytvorenie a zloženie tímu
   1.   OZEÚ v rámci svojho mandátu a zodpovedajúcich finančných prostriedkov, ktoré má k dispozícii, zodpovedá za vytvorenie tímu. Tím zahŕňa odborníkov na konkrétne politické otázky vyplývajúce z mandátu. OZEÚ bezodkladne informuje Radu a Komisiu o zložení tímu.
   2.   Členské štáty, inštitúcie Únie a ESVČ môžu navrhnúť vyslanie personálu na výkon práce pre OZEÚ. Plat členov takto vyslaného personálu hradí vysielajúci členský štát, vysielajúca inštitúcia Únie alebo ESVČ. Na výkon práce pre OZEÚ sa tiež môžu prideliť experti, ktorých do inštitúcií Únie alebo ESVČ vyslali členské štáty. Členovia medzinárodného zmluvného personálu musia byť štátnymi príslušníkmi niektorého členského štátu.
   3.   Všetci členovia vyslaného personálu naďalej administratívne podliehajú vysielajúcemu členskému štátu, vysielajúcej inštitúcii Únie alebo ESVČ a vykonávajú svoje povinnosti a konajú v záujme mandátu OZEÚ.
   4.   Personál OZEÚ je umiestnený spoločne s príslušným útvarom ESVČ alebo delegáciou Únie, aby sa zabezpečila súdržnosť a jednotnosť ich príslušných činností.
   Článok 7
   Výsady a imunity OZEÚ a personálu OZEÚ
   Výsady, imunity a ďalšie záruky, ktoré sú potrebné na vykonávanie a plynulý priebeh misie OZEÚ a pre členov personálu OZEÚ, sa podľa potreby dohodnú s hostiteľskými krajinami. Členské štáty a ESVČ poskytnú na tento účel všetku potrebnú podporu.
   Článok 8
   Bezpečnosť utajovaných skutočností EÚ
   OZEÚ a členovia tímu OZEÚ dodržiavajú bezpečnostné zásady a minimálne normy stanovené v rozhodnutí Rady 2013/488/EÚ (2).
   Článok 9
   Prístup k informáciám a logistická podpora
   1.   Členské štáty, Komisia, ESVČ a Generálny sekretariát Rady zabezpečujú, aby mal OZEÚ prístup ku všetkým relevantným informáciám.
   2.   Delegácie Únie v regióne a/alebo členské štáty podľa potreby poskytujú logistickú podporu v regióne.
   Článok 10
   Bezpečnosť
   V súlade s politikou Únie týkajúcou sa bezpečnosti personálu nasadzovaného mimo Únie v operáciách podľa hlavy V zmluvy prijíma OZEÚ v súlade so svojim mandátom a na základe bezpečnostnej situácie v oblasti pôsobnosti všetky reálne uskutočniteľné opatrenia na zaistenie bezpečnosti všetkých členov personálu, ktorí sú pod priamym vedením OZEÚ, a to predovšetkým tak, že:

               a)

               na základe usmernení ESVČ vypracuje konkrétny bezpečnostný plán zahŕňajúci konkrétne fyzické, organizačné a procedurálne bezpečnostné opatrenia pre riadenie bezpečného presunu personálu do oblasti pôsobnosti a v rámci nej, ako aj riadenie bezpečnostných incidentov, a ďalej pohotovostný plán a evakuačný plán;

               b)

               zabezpečuje, aby boli všetci členovia personálu nasadzovaní mimo Únie poistení pre prípad zvýšeného rizika, ako si to vyžaduje situácia v oblasti pôsobnosti;

               c)

               zabezpečuje, aby sa všetci členovia tímu OZEÚ, ktorí sa majú nasadiť mimo Únie, vrátane miestneho zmluvného personálu pred presunom do oblasti pôsobnosti alebo bezprostredne po ňom zúčastnili na primeranom bezpečnostnom výcviku podľa stupňa rizikovosti, ktorý tejto oblasti pridelila ESVČ;

               d)

               zabezpečuje vykonávanie všetkých dohodnutých odporúčaní vypracovaných na základe pravidelných posúdení bezpečnosti a predkladá Rade, VP a Komisii písomné správy o ich vykonávaní, ako aj o iných bezpečnostných otázkach v rámci správy o pokroku a správy o vykonávaní mandátu.

         Článok 11
   Podávanie správ
   OZEÚ pravidelne podáva ústne a písomné správy VP a PBV. OZEÚ podľa potreby podáva správy aj pracovným skupinám Rady. Pravidelné správy sa rozosielajú prostredníctvom siete COREU. OZEÚ môže podávať správy aj Rade pre zahraničné veci. V súlade s článkom 36 zmluvy sa OZEÚ môže podieľať na informovaní Európskeho parlamentu.
   Článok 12
   Koordinácia
   1.   V záujme dosiahnutia cieľov politiky Únie prispieva OZEÚ k jednotnosti, konzistentnosti a účinnosti činnosti Únie a pomáha zabezpečovať, aby všetky nástroje Únie a činnosti členských štátov pôsobili súdržne. Činnosť OZEÚ sa koordinuje s príslušným geografickým útvarom ESVČ, ako aj s Komisiou. OZEÚ pravidelne informuje misie členských štátov a delegácie Únie.
   2.   Na mieste sa udržiavajú úzke vzťahy s vedúcimi misií členských štátov a vedúcimi delegácií Únie. Tieto osoby vyvíjajú maximálne úsilie na pomoc OZEÚ pri vykonávaní mandátu. OZEÚ je tiež v spojení s inými medzinárodnými a regionálnymi aktérmi pôsobiacimi na mieste.
   Článok 13
   Pomoc súvisiaca s nárokmi
   OZEÚ a personál OZEÚ pomáhajú pri poskytovaní informácií pri riešení všetkých nárokov a záväzkov, ktoré vyplývajú z mandátov predchádzajúcich OZEÚ pre Strednú Áziu, a na tieto účely poskytujú administratívnu pomoc a prístup k príslušným spisom.
   Článok 14
   Preskúmanie
   Vykonávanie tohto rozhodnutia a jeho súlad s inými príspevkami Únie v regióne sa pravidelne skúmajú. OZEÚ predloží Rade, VP a Komisii do 30. septembra 2017 správu o pokroku a do 31. marca 2018 komplexnú správu o vykonávaní mandátu.
   Článok 15
   Nadobudnutie účinnosti
   Toto rozhodnutie nadobúda účinnosť dňom jeho prijatia.

      V Bruseli 17. februára 2017

            Za Radu

            predseda

         E. BARTOLO

      (1)  Rozhodnutie Rady (SZBP) 2015/598 z 15. apríla 2015, ktorým sa vymenúva osobitný zástupca Európskej únie pre Strednú Áziu (Ú. v. EÚ L 99, 16.4.2015, s. 25).

      (2)  Rozhodnutie Rady 2013/488/EÚ z 23. septembra 2013 o bezpečnostných predpisoch na ochranu utajovaných skutočností EÚ (Ú. v. EÚ L 274, 15.10.2013, s. 1).


title: 2009/55/ES: Rozhodnutie Európskej centrálnej banky z  12. decembra 2008 o podmienkach prevodov podielov na základnom imaní Európskej centrálnej banky medzi národnými centrálnymi bankami a úpravy splateného základného imania (ECB/2008/25)

text:
               24.1.2009

               SK

               Úradný vestník Európskej únie

               L 21/71

      ROZHODNUTIE EURÓPSKEJ CENTRÁLNEJ BANKY

   z 12. decembra 2008
   o podmienkach prevodov podielov na základnom imaní Európskej centrálnej banky medzi národnými centrálnymi bankami a úpravy splateného základného imania
   (ECB/2008/25)
   (2009/55/ES)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 28.5.,
   keďže:

               (1)

               Rozhodnutie ECB/2008/23 z 12. decembra 2008 o percentuálnych podieloch národných centrálnych bánk v kľúči na upisovanie základného imania Európskej centrálnej banky (1) upravuje vážené podiely pridelené národným centrálnym bankám v kľúči na upisovanie základného imania Európskej centrálnej banky (ďalej len „vážené podiely v kľúči základného imania“ a „kľúč základného imania“). Táto úprava vyžaduje, aby Rada guvernérov určila podmienky prevodov podielov na základnom imaní medzi NCB, ktoré sú členmi Európskeho systému centrálnych bánk (ďalej len „ESCB“) k 31. decembru 2008, tak aby sa zabezpečilo, že rozdelenie týchto podielov zodpovedá prijatej úprave. Z tohto dôvodu je potrebné prijať nové rozhodnutie Európskej centrálnej banky (ďalej len „ECB“), ktoré zruší rozhodnutie ECB/2006/23 z 15. decembra 2006 o podmienkach prevodov podielov na základnom imaní Európskej centrálnej banky (ďalej len „ECB“) medzi národnými centrálnymi bankami a úpravy splateného základného imania (2) s účinnosťou od 1. januára 2009.

               (2)

               Rozhodnutie ECB/2008/24 z 12. decembra 2008 o opatreniach potrebných na splatenie základného imania Európskej centrálnej banky zúčastnenými národnými centrálnymi bankami (3) upravuje, akým spôsobom a v akej výške národné centrálne banky členských štátov, ktoré prijali euro (ďalej len „zúčastnené národné centrálne banky“), majú povinnosť splatiť základné imanie ECB vzhľadom na upravený kľúč základného imania. Rozhodnutie ECB/2008/28 z 15. decembra 2008 o opatreniach potrebných na splatenie základného imania Európskej centrálnej banky nezúčastnenými národnými centrálnymi bankami (4) upravuje percentuálnu výšku, ktorú sú národné centrálne banky členských štátov, ktoré k 1. januáru 2009 neprijmú euro (ďalej len „nezúčastnené národné centrálne banky“), povinné vzhľadom na upravený kľúč základného imania splatiť s účinnosťou od 1. januára 2009.

               (3)

               Zúčastnené národné centrálne banky s výnimkou Národnej banky Slovenska už splatili svoje podiely na upísanom základnom imaní ECB, ako sa vyžaduje na základe rozhodnutia ECB/2006/22 z 15. decembra 2006 o opatreniach potrebných na splatenie základného imania Európskej centrálnej banky zúčastnenými národnými centrálnymi bankami (5). Vzhľadom na túto skutočnosť sa v článku 2 ods. 1 rozhodnutia ECB/2008/24 stanovuje, že podľa potreby má buď zúčastnená národná centrálna banka (ďalej len „NCB“) previesť dodatočnú sumu na ECB, alebo ECB vráti sumu zúčastnenej NCB, tak aby sa dosiahli sumy uvedené v tabuľke v článku 1 rozhodnutia ECB/2008/24.

               (4)

               Článok 2 ods. 1 a 2 rozhodnutia ECB/2008/33 z 31. decembra 2008 o splatení základného imania, prevode devízových rezerv a príspevkov Národnej banky Slovenska do rezervných fondov a rezerv Európskej centrálnej banky (6) ustanovuje, že Národná banka Slovenska, ktorá sa stane zúčastnenou NCB od 1. januára 2009, je povinná splatiť zostávajúcu časť svojich podielov na upísanom základnom imaní ECB, tak aby sa dosiahla suma uvedená vedľa jej názvu v tabuľke v článku 1 rozhodnutia ECB/2008/24, s ohľadom na upravený kľúč základného imania.

               (5)

               Nezúčastnené národné centrálne banky už takisto splatili svoje podiely na upísanom základnom imaní ECB, ako sa vyžaduje na základe rozhodnutia ECB/2006/26 z 18. decembra 2006 o opatreniach potrebných na splatenie základného imania Európskej centrálnej banky nezúčastnenými národnými centrálnymi bankami (7). Vzhľadom na túto skutočnosť sa v článku 2 ods. 1 rozhodnutia ECB/2008/28 stanovuje, že každá z týchto národných centrálnych bánk podľa potreby buď prevedie dodatočnú sumu na ECB, alebo ECB vráti sumu nezúčastnenej NCB, tak aby sa dosiahli sumy stanovené v tabuľke v článku 1 rozhodnutia ECB/2008/28.

               (6)

               Rozhodnutie ECB/2003/20 z 18. decembra 2003 o podmienkach prevodov podielov na základnom imaní Európskej centrálnej banky medzi národnými centrálnymi bankami a o úprave splateného základného imania (8) bolo nepriamo zrušené rozhodnutím ECB/2004/7 z 22. apríla 2004 o podmienkach prevodov podielov na základnom imaní Európskej centrálnej banky medzi národnými centrálnymi bankami a úpravy splateného základného imania (9). V záujme jednoznačnosti by malo byť rozhodnutie ECB/2003/20 zrušené výslovne a s retroaktívnou účinnosťou,

         ROZHODLA TAKTO:
   Článok 1
   Prevod podielov na základnom imaní
   Vzhľadom na podiel na základnom imaní ECB, ktorý každá NCB upíše k 31. decembru 2008, a podiel na základnom imaní ECB, ktorý každá NCB upíše s účinnosťou od 1. januára 2009 ako dôsledok úpravy vážených podielov v kľúči základného imania podľa článku 2 rozhodnutia ECB/2008/23, NCB prevedú podiely na základnom imaní medzi sebou prostredníctvom prevodov na ECB a z ECB tak, aby sa zabezpečilo, že rozdelenie podielov na základnom imaní s účinnosťou od 1. januára 2009 zodpovedá upraveným váženým podielom. Na tento účel každá NCB na základe tohto článku a bez potreby ďalších formalít alebo úkonov s účinnosťou od 1. januára 2009 buď prevedie, alebo prijme podiel na upísanom základnom imaní ECB uvedený pri jej názve vo štvrtom stĺpci tabuľky v prílohe 1 k tomuto rozhodnutiu, pričom „+“ znamená podiel na základnom imaní, ktorý ECB prevedie na NCB, a „–“ znamená podiel na základnom imaní, ktorý NCB prevedie na ECB.
   Článok 2
   Úprava splateného základného imania
   1.   Vzhľadom na výšku základného imania ECB, ktorú každá NCB splatila, a výšku základného imania ECB, ktorú každá NCB splatí s účinnosťou od 1. januára 2009, ako sa ustanovuje pre zúčastnené národné centrálne banky v článku 1 rozhodnutia ECB/2008/24 a pre nezúčastnené národné centrálne banky v článku 1 rozhodnutia ECB/2008/28, každá NCB k prvému dňu prevádzky Transeurópskeho automatizovaného expresného systému hrubého zúčtovania platieb v reálnom čase (ďalej len „TARGET 2“), ktorý nasleduje po 1. januári 2009, buď prevedie, alebo dostane čistú sumu uvedenú pri jej názve vo štvrtom stĺpci tabuľky v prílohe II k tomuto rozhodnutiu, pričom „+“ znamená sumu, ktorú NCB prevedie na ECB, a „–“ znamená sumu, ktorú ECB prevedie na túto NCB.
   2.   K prvému dňu prevádzky TARGET 2, ktorý nasleduje po 1. januári 2009, ECB a národné centrálne banky, ktoré sú povinné previesť sumu uvedenú v odseku 1, prevedú každá oddelene akékoľvek úroky z príslušných súm, ktoré vznikli v období od 1. januára 2009 do dňa prevodu. Prevádzajúci a príjemcovia týchto úrokov sú tí istí ako prevádzajúci a príjemcovia súm, z ktorých tieto úroky vznikli.
   Článok 3
   Všeobecné ustanovenia
   1.   Prevody uvedené v článku 2 sa uskutočnia prostredníctvom TARGET 2.
   2.   Ak NCB nemá prístup k TARGET 2, prevedie sumy uvedené v článku 2 tým, že ich pripíše na účet, ktorý ECB alebo NCB včas určí.
   3.   Úroky, ktoré vzniknú na základe článku 2 ods. 2, sa vypočítajú denne na báze ACT/360 so sadzbou rovnajúcou sa hraničnej úrokovej sadzbe, ktorú Eurosystém použil pri poslednej hlavnej refinančnej operácii.
   4.   ECB a národné centrálne banky, ktoré sú povinné uskutočniť prevod podľa článku 2, dajú vo vhodnom čase pokyny potrebné na riadne a včasné uskutočnenie takéhoto prevodu.
   Článok 4
   Záverečné ustanovenie
   1.   Toto rozhodnutie nadobúda účinnosť 1. januára 2009.
   2.   Rozhodnutie ECB/2006/23 sa týmto zrušuje s účinnosťou od 1. januára 2009.
   3.   Odkazy na rozhodnutie ECB/2006/23 sa považujú za odkazy na toto rozhodnutie.
   4.   Rozhodnutie ECB/2003/20 sa týmto zrušuje s účinnosťou od 23. apríla 2004.

      Vo Frankfurte nad Mohanom 12. decembra 2008

            Prezident ECB

         Jean-Claude TRICHET

      (1)  Pozri stranu 66 tohto úradného vestníka.

      (2)  Ú. v. EÚ L 24, 31.1.2007, s. 5.

      (3)  Pozri stranu 69 tohto úradného vestníka.

      (4)  Pozri stranu 81 tohto úradného vestníka.

      (5)  Ú. v. EÚ L 24, 31.1.2007, s. 3.

      (6)  Pozri stranu 75 tohto úradného vestníka.

      (7)  Ú. v. EÚ L 24, 31.1.2007, s. 15.

      (8)  Ú. v. EÚ L 9, 15.1.2004, s. 32.

      (9)  Ú. v. EÚ L 205, 9.6.2004, s. 9.

      PRÍLOHA I
      ZÁKLADNÉ IMANIE UPÍSANÉ NÁRODNÝMI CENTRÁLNYMI BANKAMI

                  Podiel upísaný k 31. decembru 2008
                  (v EUR)

                  Podiel upísaný s účinnosťou od 1. januára 2009
                  (v EUR)

                  Podiel, ktorý sa má previesť
                  (v EUR)

                  Zúčastnená NCB

                  Nationale Bank van België/Banque Nationale de Belgique

                  142 334 199,56

                  139 730 384,68

                  –2 603 814,88

                  Deutsche Bundesbank

                  1 182 149 240,19

                  1 090 912 027,43

                  –91 237 212,76

                  Central Bank and Financial Services Authority of Ireland

                  51 183 396,60

                  63 983 566,24

                  +12 800 169,64

                  Bank of Greece

                  104 659 532,85

                  113 191 059,06

                  +8 531 526,21

                  Banco de España

                  434 917 735,09

                  478 364 575,51

                  +43 446 840,42

                  Banque de France

                  828 813 864,42

                  819 233 899,48

                  –9 579 964,94

                  Banca d’Italia

                  721 792 464,09

                  719 885 688,14

                  –1 906 775,95

                  Central Bank of Cyprus

                  7 195 054,85

                  7 886 333,14

                  + 691 278,29

                  Banque centrale du Luxembourg

                  9 073 027,53

                  10 063 859,75

                  + 990 832,22

                  Bank Ċentrali ta’ Malta/Central Bank of Malta

                  3 583 125,79

                  3 640 732,32

                  +57 606,53

                  De Nederlandsche Bank

                  224 302 522,60

                  229 746 339,12

                  +5 443 816,52

                  Oesterreichische Nationalbank

                  116 128 991,78

                  111 854 587,70

                  –4 274 404,08

                  Banco de Portugal

                  98 720 300,22

                  100 834 459,65

                  +2 114 159,43

                  Banka Slovenije

                  18 399 523,77

                  18 941 025,10

                  + 541 501,33

                  Národná banka Slovenska

                  38 970 813,50

                  39 944 363,76

                  + 973 550,26

                  Suomen Pankki

                  71 708 601,11

                  72 232 820,48

                  + 524 219,37

                  Nezúčastnená NCB

                  Българска народна банка/ Národná banka Bulharska

                  50 883 842,67

                  50 037 026,77

                  – 846 815,90

                  Česká národní banka

                  79 957 855,35

                  83 368 161,57

                  +3 410 306,22

                  Danmarks Nationalbank

                  87 204 756,07

                  85 459 278,39

                  –1 745 477,68

                  Eesti Pank

                  9 810 391,04

                  10 311 567,80

                  + 501 176,76

                  Latvijas Banka

                  16 204 715,21

                  16 342 970,87

                  + 138 255,66

                  Lietuvos bankas

                  24 068 005,74

                  24 517 336,63

                  + 449 330,89

                  Magyar Nemzeti Bank

                  75 700 733,22

                  79 819 599,69

                  +4 118 866,47

                  Narodowy Bank Polski

                  280 820 283,32

                  282 006 977,72

                  +1 186 694,40

                  Banca Națională a României

                  145 099 312,72

                  141 971 278,46

                  –3 128 034,26

                  Sveriges Riksbank

                  134 298 089,46

                  130 087 052,56

                  –4 211 036,90

                  Bank of England

                  802 672 023,82

                  836 285 430,59

                  +33 613 406,77

                  Spolu (1)

                  5 760 652 402,58

                  5 760 652 402,58

                  0

         (1)  V dôsledku zaokrúhľovania celkový súčet nemusí presne zodpovedať súčtu všetkých uvedených číselných údajov.

      PRÍLOHA II
      ZÁKLADNÉ IMANIE SPLATENÉ NÁRODNÝMI CENTRÁLNYMI BANKAMI

                  Podiel splatený k 31. decembru 2008
                  (v EUR)

                  Podiel splatený s účinnosťou od 1. januára 2009
                  (v EUR)

                  Výška prevedených platieb
                  (v EUR)

                  Zúčastnená NCB

                  Nationale Bank van België/Banque Nationale de Belgique

                  142 334 199,56

                  139 730 384,68

                  –2 603 814,88

                  Deutsche Bundesbank

                  1 182 149 240,19

                  1 090 912 027,43

                  –91 237 212,76

                  Central Bank and Financial Services Authority of Ireland

                  51 183 396,60

                  63 983 566,24

                  +12 800 169,64

                  Bank of Greece

                  104 659 532,85

                  113 191 059,06

                  +8 531 526,21

                  Banco de España

                  434 917 735,09

                  478 364 575,51

                  +43 446 840,42

                  Banque de France

                  828 813 864,42

                  819 233 899,48

                  –9 579 964,94

                  Banca d’Italia

                  721 792 464,09

                  719 885 688,14

                  –1 906 775,95

                  Central Bank of Cyprus

                  7 195 054,85

                  7 886 333,14

                  + 691 278,29

                  Banque centrale du Luxembourg

                  9 073 027,53

                  10 063 859,75

                  + 990 832,22

                  Bank Ċentrali ta’ Malta/Central Bank of Malta

                  3 583 125,79

                  3 640 732,32

                  +57 606,53

                  De Nederlandsche Bank

                  224 302 522,60

                  229 746 339,12

                  +5 443 816,52

                  Oesterreichische Nationalbank

                  116 128 991,78

                  111 854 587,70

                  –4 274 404,08

                  Banco de Portugal

                  98 720 300,22

                  100 834 459,65

                  +2 114 159,43

                  Banka Slovenije

                  18 399 523,77

                  18 941 025,10

                  + 541 501,33

                  Národná banka Slovenska

                  2 727 956,95

                  39 944 363,76

                  +37 216 406,81

                  Suomen Pankki

                  71 708 601,11

                  72 232 820,48

                  + 524 219,37

                  Nezúčastnená NCB

                  Българска народна банка/Národná banka Bulharska

                  3 561 868,99

                  3 502 591,87

                  –59 277,12

                  Česká národní banka

                  5 597 049,87

                  5 835 771,31

                  + 238 721,44

                  Danmarks Nationalbank

                  6 104 332,92

                  5 982 149,49

                  – 122 183,43

                  Eesti Pank

                  686 727,37

                  721 809,75

                  +35 082,38

                  Latvijas Banka

                  1 134 330,06

                  1 144 007,96

                  +9 677,90

                  Lietuvos bankas

                  1 684 760,40

                  1 716 213,56

                  +31 453,16

                  Magyar Nemzeti Bank

                  5 299 051,33

                  5 587 371,98

                  + 288 320,65

                  Narodowy Bank Polski

                  19 657 419,83

                  19 740 488,44

                  +83 068,61

                  Banca Națională a României

                  10 156 951,89

                  9 937 989,49

                  – 218 962,40

                  Sveriges Riksbank

                  9 400 866,26

                  9 106 093,68

                  – 294 772,58

                  Bank of England

                  56 187 041,67

                  58 539 980,14

                  +2 352 938,47

                  Spolu (1)

                  4 137 159 937,99

                  4 142 260 189,23

                  +5 100 251,24

         (1)  V dôsledku zaokrúhľovania celkový súčet nemusí presne zodpovedať súčtu všetkých uvedených číselných údajov.


title: Rozhodnutie Európskeho parlamentu (EÚ) 2016/1582 z 28. apríla 2016 o absolutóriu za plnenie rozpočtu spoločného podniku Čisté nebo za rozpočtový rok 2014

text:
               14.9.2016

               SK

               Úradný vestník Európskej únie

               L 246/389

         ROZHODNUTIE EURÓPSKEHO PARLAMENTU (EÚ) 2016/1582
   z 28. apríla 2016
   o absolutóriu za plnenie rozpočtu spoločného podniku Čisté nebo za rozpočtový rok 2014
   EURÓPSKY PARLAMENT,

               —

               so zreteľom na konečnú ročnú účtovnú závierku spoločného podniku Čisté nebo za rozpočtový rok 2014,

               —

               so zreteľom na správu Dvora audítorov o overení ročnej účtovnej závierky spoločného podniku Čisté nebo za rozpočtový rok 2014 spolu s odpoveďami spoločného podniku (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2014 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 12. februára 2016 o udelení absolutória spoločnému podniku za plnenie rozpočtu za rozpočtový rok 2014 (05587/2016 – C8-0054/2016),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 209,

               —

               so zreteľom na nariadenie Rady (ES) č. 71/2008 z 20. decembra 2007 o založení spoločného podniku Čisté nebo (4),

               —

               so zreteľom na nariadenie Rady (EÚ) č. 558/2014 zo 6. mája 2014 o založení spoločného podniku Čisté nebo 2 (5), a najmä na jeho článok 1 ods. 2 a článok 12,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6),

               —

               so zreteľom na delegované nariadenie Komisie (EÚ) č. 110/2014 z 30. septembra 2013 o vzorovom nariadení o rozpočtových pravidlách pre subjekty verejno-súkromného partnerstva uvedené v článku 209 nariadenia Európskeho parlamentu a Rady (EÚ, Euratom) č. 966/2012 (7),

               —

               so zreteľom na článok 94 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu (A8-0094/2016),

               1.

               udeľuje výkonnému riaditeľovi spoločného podniku Čisté nebo 2 absolutórium za plnenie rozpočtu spoločného podniku Čisté nebo za rozpočtový rok 2014;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi spoločného podniku Čisté nebo 2, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 422, 17.12.2015, s. 17.

      (2)  Ú. v. EÚ C 422, 17.12.2015, s. 19.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 30, 4.2.2008, s. 1.

      (5)  Ú. v. EÚ L 169, 7.6.2014, s. 77.

      (6)  Ú. v. ES L 357, 31.12.2002, s. 72.

      (7)  Ú. v. EÚ L 38, 7.2.2014, s. 2.